Κύπελλο Ελλάδας: Το πλάνο της νέας σεζόν – Κόντρα σε επίσης Κυπελλούχους ΕΠΣ ο Ξενοφών στις δύο πρώτες Φάσεις | Εφημερίδα Πρωινή\nΚύπελλο Ελλάδας: Το πλάνο της νέας σεζόν – Κόντρα σε επίσης Κυπελλούχους ΕΠΣ ο Ξενοφών στις δύο πρώτες Φάσεις\nΤο πλάνο του Κυπέλλου Ελλάδας για τη νέα σεζόν θα έχει πολλές αλλαγές σε σχέση με τα προηγούμενα χρόνια, όπως η συμμετοχή των Κυπελλούχων των ΕΠΣ, η κατάργηση της Φάσης των ομίλων και η συμμετοχή των ομάδων που θα αγωνιστούν στις ευρωπαϊκές διοργανώσεις από τη φάση των «32».\nΟ Κυπελλούχος Ηλείας, Α.Ο. Ξενοφών, θα κληθεί να αντιμετωπίσει στις δύο πρώτες Φάσεις ερασιτεχνικές ομάδες, δηλαδή επίσης Κυπελλούχους ΕΠΣ, ενώ από την 3η Φάση θα μπουν οι ομάδες της Football League.\nΤο πλάνο του Κυπέλλου Ελλάδας 2019-20\nΣυμμετοχή μόνο των Κυπελλούχων των ΕΠΣ. 47 ομάδες, που δημιουργούν 23 ζευγάρια και 1 ομάδα περνάει «μπάι». Προκρίνονται 24 ομάδες στη 2η φάση\nΣυμμετοχή 24 Κυπελλούχων ΕΠΣ. 12 ζευγάρια, από τα οποία προκρίνονται 12 ομάδες στην 3η φάση\nΣυμμετοχή 12 Κυπελλούχων ΕΠΣ, συν 14 ομάδων της FootballLeague (τρίτη κατηγορία). Δημιουργούνται 13 ζευγάρια, από τα οποία προκρίνονται συνολικά 13 ομάδες στην 4η φάση\nΣυμμετοχή των 13 «νικητών» της 3ης φάσης συν τις 12 ομάδες της Super League 2. Δημιουργούνται 12 ζευγάρια και μία ομάδα περνάει «μπάι». Προκρίνονται συνολικά 13 ομάδες στην 5η φάση.\nΣυμμετοχή των 13 ομάδων που προκρίθηκαν απ’ την 4η φάση, συν των 9 (που δεν θα παίξουν στην Ευρώπη) ομάδων της Super League. Δημιουργούνται 11 ζευγάρια, απ’ τα οποία προκρίνονται 11 ομάδες στην επόμενη φάση του Κυπέλλου.\n6η Φάση («16»)\nΣυμμετοχή των 11 ομάδων που προκρίθηκαν απ’ την 5ηφάση, συν των 5 «Ευρωπαίων» της περσινής Λίγκας (ΠΑΟΚ, Ολυμπιακός, ΑΕΚ, Ατρόμητος, Άρης). Δημιουργούνται 8 ζευγάρια, απ’ τα οποία προκρίνονται 8 ομάδες στα προημιτελικά του θεσμού.\n7η Φάση (Προημιτελικά)\nΚλήρωση των 8 ομάδων που προκρίθηκαν απ’ την 6η φάση. Δημιουργία 4 ζευγαριών, απ’ τα οποία θα προκύψουν οι 4 ομάδες των ημιτελικών, μέσα από διπλούς αγώνες.\n8η Φάση (Ημιτελικά)\nΚλήρωση των 4 ομάδων που προκρίθηκαν απ’ τους προημιτελικούς. Δημιουργία 2 ζευγαριών, απ’ τα οποία θα προκύψουν οι δύο φιναλίστ του τελικού, μέσα από διπλούς αγώνες.\n23 Μαΐου 2020: Τελικός Κυπέλλου\nΝα σημειωθεί πως μέχρι και τους «16» όλα τα παιχνίδια θα είναι μονά, ενώ ως την 4η φάση οι αγώνες θα γίνονται στην έδρα του πιο «αδύναμου» (βάσει κατηγορίας) συλλόγου. Στην 5η και 6η Φάση, τα ματς θα γίνονται στην έδρα της ομάδας που θα κληρωθεί πρώτη, ενώ οι προημιτελικοί και οι ημιτελικοί αγώνες θα είναι διπλοί.\n« Ακαδημία Μπάσκετ Α.Σ.Α. Κόροιβος: Χαμόγελα στην τελετή λήξης (φωτό)\nCine Προτάσεις 13-19/06/2019 (trailers) »


UA-150363673-1 Dr Αν. Μοσχοβάκη, ΘΕΜΑΤΑ ΥΓΕΙΑΣ: 23/12/2014\nΗ ΠΡΟΛΗΨΗ ΙΑΤΡΙΚΩΝ ΠΡΟΒΛΗΜΑΤΩΝ ΚΑΤΑ ΤΟ ΡΕΒΕΓΙΟΝ ΧΡΙΣΤΟΥΓΕΝΝΩΝ ΠΡΩΤΟΧΡΟΝΙΑΣ\nΤα πεπτικά προβλήματα και τα προβλήματα από την υπερβολική κατανάλωση αλκοόλ είναι τα ιατρικά απρόοπτα των οποίων η συχνότητα αυξάνει σημαντικά κατά την περίοδο των Χριστουγέννων Πρωτοχρονιάς. Συνήθη λάθη που αποτελούν πηγές ιατρικών προβλημάτων είναι:\n1. Η παραμονή επί μακρόν-ιδιαιτέρως άνω του δίωρου- των μαγειρεμένων φαγητών στον εορταστικό μπουφέ. Όσο περισσότερο παραμένει ένα πιάτο σε θερμοκρασία δωματίου τόσο μεγαλύτερη πιθανότητα υπάρχει να πολλαπλασιαστούν σε αυτό παθογόνοι μικροοργανισμοί και τοξίνες που προκαλούν γαστρεντερίτιδα. Τα ζεστά πιάτα πρέπει ιδανικά να σερβίρονται ζεματιστά. Τα κρύα πιάτα πρέπει να τοποθετούνται με την παρασκευή τους στο ψυγείο και να μεταφέρονται στο τραπέζι τη στιγμή της έναρξης του γεύματος.\n2. Η συνήθεια της παράλειψης γευμάτων. Η παράλειψη γευμάτων ιδιαίτερα του πρωινού οδηγεί σε κατανάλωση αυξημένης ποσότητας φαγητού κατά τα εορταστικά νυχτερινά γεύματα.\n3. Το πλημμελές πλύσιμο των χεριών. Οι χειραψίες, οι θερμοί εναγκαλισμοί, τα κοινόχρηστα αντικείμενα (π.χ. τράπουλες, φιάλες ποτών) αποτελούν μέσα μετάδοσης μικροβίων από φορείς ή αρρώστους σε ανυποψίαστους υγιείς.\n4. Η συνήθεια της ταχείας κατανάλωσης των εδεσμάτων. Παρά την κινητοποίηση των αντανακλαστικών της λαιμαργίας που προκαλεί συχνά η θέαση ποικίλων εδεσμάτων είναι σημαντικό να μασήσετε καλά την τροφή σας και να αποφύγετε να φάτε γρήγορα. Εάν η θέαση των γλυκών σας προκαλεί να τα δοκιμάσετε, προτιμήσετε να φάτε τη μισή ή το ένα τρίτο της μερίδας από κάθε γλυκό.\n5. Ο ύπνος αμέσως μετά το νυχτερινό γεύμα. Κοιμηθείτε μία-δύο ώρες μετά για να αποφύγετε την γαστρική παλινδρόμηση.\n6. Η κατανάλωση αλκοόλ, όταν απαγορεύεται πλήρως.\nΗ κατανάλωση αλκοόλ έχει απόλυτη αντένδειξη όταν το άτομο οδηγεί. Ορισμένα φάρμακα επίσης αλληλοεπιδρούν με το αλκοόλ. Εάν λαμβάνετε φαρμακευτική αγωγή και θέλετε να καταναλώσετε αλκοόλ πρέπει να γνωρίζετε ότι ενδέχεται κάποια φάρμακα να χρειαστούν τροποποίηση ή διακοπή.\nΗ κατανάλωση αλκοόλ μπορεί να έχει απόλυτη αντένδειξη σε ορισμένες παθήσεις.\nΕάν το αλκοόλ δεν αποτελεί για εσάς απόλυτη αντένδειξη:\nÞ Συνιστάται αποφυγή υπερκατανάλωσης καφέ, τσαγιού και προϊόντων που περιέχουν καφεΐνη με το αλκοόλ\nÞ Μην πίνετε αλκοολούχα ποτά με άδειο στομάχι\nÞ Μην καταναλώνετε αμφιβόλου ποιότητας αλκοολούχα ποτά\nÞ Να καταναλώνετε ένα είδος ποτού και να μην αναμιγνύετε τα ποτά μεταξύ τους\nΈως τρία ποτά ημερησίως εάν είστε υγιής άντρας κάτω των 65 ετών και κάτω από δύο ποτά ημερησίως εάν είστε υγιής γυναίκα ή άντρας άνω των 65 ετών.\nPosted by Dr Αναστασία Μοσχοβάκη at 11:50 AM\nΗ ΠΡΟΛΗΨΗ ΙΑΤΡΙΚΩΝ ΠΡΟΒΛΗΜΑΤΩΝ ΚΑΤΑ ΤΟ ΡΕΒΕΓΙΟΝ ΧΡ...


Το τρίτο album σας σηματοδοτεί μια νέα στροφή στον ήχο του συγκροτήματος. Πρόκειται για μια ηθελημένη εξέλιξη ή είναι απλά θέμα διάθεσης;\nΕίναι κάτι αυθόρμητο. Ένα από τα πλεονεκτήματα της underground σκηνής είναι το ότι είσαι ελεύθερος να γράψεις αυτό που πραγματικά σου αρέσει χωρίς να επηρεάζεσαι από παράγοντες που σε κατευθύνουν προς τις δικές τους προτιμήσεις.\nΠαρά τις ηχητικές αλλαγές σας, σημείο αναφοράς αποτελεί πάντα το metal. Ποιο metal group σας έχει επηρεάσει περισσότερο;\nΩς προς το metal κομμάτι της μπάντας θα έλεγα οι Pantera και κυρίως τα βαριά και «ρυθμικά» riff τους, όχι τόσο τα γρήγορα δηλαδή. Είμαστε μπάντα που παίζει κυρίως σε μέτριο tempo και μας αρέσει γενικά το groove.\nΠοια άλλα είδη μουσικής σας αρέσουν;\nΑπό jazz μέχρι fusion, blues, funk, reggae οτιδήποτε μπορεί να σου κινήσει το ενδιαφέρον και να επηρεαστείς μέσα από αυτό το είδος. Η καλή μουσική ξεχωρίζει ασχέτως του είδους.\nΤο πέρασμα τριών τραγουδιστών από ένα συγκρότημα με περίπου 10 χρόνια ζωής, αποτελεί κάτι ασυνήθιστο. Ποιες ήταν οι αιτίες για κάτι τέτοιο;\nΠολλοί παράγοντες και κυρίως προσωπικοί λόγοι. Ειδικά τα τελευταία χρόνια έχει μεταβληθεί σημαντικά η ποιότητα ζωής μας και το να είσαι σε μια μπάντα αποτελεί πολυτέλεια. Απαιτεί χρόνο και χρήμα.\nΝα υποθέσω ότι εκτός από group, είστε και μια παρέα βουτηγμένη στο αλκοόλ;\nΠαλιότερα περισσότερο, τώρα όχι και τόσο. Το θέμα είναι να περνάς καλά και το αλκοόλ βοηθάει αλλά πάντα μέσα στα πλαίσια που ορίζει ο καθένας μόνος του. Εξάλλου το να βγαίνεις στη σκηνή και να είσαι «κομμάτια» είναι άσχημο και για σένα αλλά και για τους οπαδούς σου που έχουν πληρώσει για να σε δουν. Είναι καθαρά προσωπικό θέμα πάντως οπότε αυτή είναι η δική μου άποψη.\nΤι προσδιορίζει το “wasted” στον τίτλο της τελευταίας σας δουλειάς;\nΘα σου απαντήσω με ένα απόσπασμα από τους στίχους του ομώνυμου κομματιού… …Now if you search the deepest parts of your soul will you deal with the shadows? Can you take the pain, will you tolerate the fear? ...\nΘα λέγατε ότι η μουσική σας έχει δεχτεί επιδράσεις από την αισθητική των spaghetti western;\nTo “Blood & Whiskey” σίγουρα, τώρα για το “Anthem For The Wasted” δε νομίζω να κινείται σε αυτά τα πλαίσια. Είναι κάτι διαφορετικό και το καταλαβαίνεις και από το artwork. Τα παιδιά που το επιμελήθηκαν έκαναν καταπληκτική δουλειά και τους ευχαριστούμε θερμά.\nΘα μπορούσατε να διακρίνετε κάποια αγαπημένη ταινία με πρωταγωνιστή τον Bud Spencer;\nBanana Joe (1982).\nΜε αφορμή το νέο σας album, έχετε κατά νου το γύρισμα κάποιου video;\nΤο βίντεο κλιπ είναι μία δύσκολη περίπτωση στη συγκεκριμένη κυκλοφορία καθώς όλα τα κομμάτια έχουν ηχογραφηθεί με τη φωνή του παλιού μας τραγουδιστή (Πάνου). Βέβαια δεν αποκλείω τίποτα απλά πρέπει να βρούμε τον τρόπο.\nΈχετε σκοπό να πραγματοποιήσετε εμφανίσεις σε Ελλάδα ή εξωτερικό τους επόμενους μήνες;\nΠρος το παρόν επικεντρωνόμαστε στο release live που θα γίνει στο 6 dogs στις 20 Ιουνίου και εκτός από τη κυκλοφορία του 3ου μας album θα γιορτάσουμε και τα 10 χρόνια της μπάντας.


Κακοκαιρία την Τρίτη: Βροχές, χαλάζι και πτώση της θερμοκρασίας | Reader.gr\nΤρί, 26/05/2020 - 07:44\nΑστατος καιρός, με τοπικές βροχές και σποραδικές καταιγίδες κυρίως τις μεσημβρινές και απογευματινές ώρες στα ηπειρωτικά όπου είναι πιθανό να σημειωθούν πρόσκαιρα και χαλαζοπτώσεις αναμένονται την Τρίτη.\nΘερμοκρασία: Από 12 έως 24 βαθμούς Κελσίου. Στην Ήπειρο η μέγιστη 2 με 4 βαθμούς χαμηλότερη.\nΚαιρός: Νεφώσεις παροδικά αυξημένες με τοπικές βροχές και βαθμιαία σποραδικές καταιγίδες. Τα φαινόμενα πιθανόν στα ηπειρωτικά να είναι κατά τόπους ισχυρά καθώς και από το βράδυ στις Σποράδες και την Εύβοια.\nΘερμοκρασία: Από 18 έως 25 βαθμούς Κελσίου. Στα βόρεια η ελάχιστη 3 με 4 βαθμούς χαμηλότερη.


Δημιουργία και προσαρμογή γραφημάτων | Συντίλας Κωνσταντίνος\n[embedplusvideo height=”447″ width=”560″ standard=”http://www.youtube.com/v/Lq5glWIC6K0?fs=1&hd=1″ vars=”ytid=Lq5glWIC6K0&width=560&height=447&start=&stop=&rs=w&hd=1&autoplay=1&react=0&chapters=&notes=” id=”ep5016″ /]\nΣτο μάθημα αυτό θα μάθετε να δημιουργείτε γραφήματα και να προσαρμόζετε τα στοιχεία τους.\nΓια να δημιουργήσετε ένα γράφημα, επιλέξτε τα δεδομένα τα οποία θέλετε να συνοψίσετε με οπτικό τρόπο και μετά, στην καρτέλα Εισαγωγή, στην ομάδα Γραφήματα, πατήστε στον τύπο του γραφήματος που θέλετε να δημιουργήσετε ώστε το Excel 2007 να εμφανίσει τους διαθέσιμους δευτερεύοντες τύπους του γραφήματος.\nΌταν πατήσετε στον κατάλληλο δευτερεύοντ α τύπο γραφήματος, το Excel 2007 θα δημιούργησα το γράφημα με την προεπιλεγμένη διάταξη και το χρωματικό συνδυασμό που καθορίζεται στο θέμα του βιβλίου εργασίας σας. Αν το Excel 2007 δε σχεδιάσει τα δεδομένα σας με τον τρόπο που θέλετε, μπορείτε να αλλάξετε τον άξονα στον οποίο το Excel 2007 απεικονίζει μια στήλη δεδομένων. Η πιο συνηθισμένη περίπτωση που το Excel 2007 σχεδιάζει τα δεδομένα με λάθος τρόπο είναι όταν η στήλη από την οποία θέλετε να προέρχονται οι τιμές του οριζόντιου άξονα περιέχει αριθμητικό δεδομένα.\nΜπορείτε να αλλάξετε τα δεδομένα που θα αντιστοιχιστούν στον κατακόρυφο άξονα (που είναι γνωστός και ως άξονας γ) και στον οριζόντιο άξονα (που είναι γνωστός και ως άξονας χ). Για να κάνετε αυτή την αλλαγή, επιλέξτε το γράφημα και μετά, στην καρτέλα Σχεδίαση, στην ομάδα Δεδομένα, πατήστε στο κουμπί Επιλογή δεδομένων για να ανοίξετε το πλαίσιο διαλόγου Επιλογή αρχείου προέλευσης δεδομένων.\nΗ στήλη Έτος δεν ανήκει στο τμήμα παραθύρου Καταχωρήσεις υπομνήματος (Σειρές) το οποίο αντιστοιχεί στον κατακόρυφο άξονα ενός γραφήματος στηλών. Για να αφαιρέσετε μια στήλη από έναν άξονα, επιλέξτε το όνομα της στήλης και μετά πατήστε στο κουμπί Κατάργηση. Για να προσθέσετε μια στήλη στο τμήμα παραθύρου Ετικέτες οριζόντιου άξονα (Κατηγορία), πατήστε στο κουμπί Επεξεργασία του τμήματος παραθύρου για να ανοίξετε το πλαίσιο διαλόγου Ετικέτες άξονα.\nΣτο πλαίσιο διαλόγου Ετικέτες άξονα, πατήστε στο κουμπί σύμπτυξης πλαισίου διαλόγου στη δεξιά πλευρά του πεδίου Περιοχή ετικετών άξονα, επιλέξτε τα κελιά από τα οποία θα προέρχονται οι τιμές για τον οριζόντιο άξονα (χωρίς να συμπεριλάβετε και την επικεφαλίδα στήλης, αν υπάρχει) πατήστε στο κουμπί ανάπτυξης πλαισίου διαλόγου, και μετά πατήστε στο ΟΚ. Πατήστε πάλι στο ΟΚ για να κλείσετε το πλαίσιο διαλόγου Επιλογή αρχείου προέλευσης δεδομένων και να επεξεργαστείτε το γράφημα σας.\nΑφού δημιουργήσετε το γράφημα, μπορείτε να αλλάξετε το μέγεθος του ώστε είτε να κυριαρχεί στο φύλλο εργασίας είτε να παίζει το ρόλο ενός ακόμα πληροφοριακού στοιχείου στο φύλλο εργασίας.\nΌπως μπορείτε να ελέγξετε το μέγεθος ενός γραφήματος, μπορείτε να ελέγξετε και τη θέση του. Για να μετακινήσετε ένα γράφημα μέσα σε ένα φύλλο εργασίας, το σύρετε στη θέση που θέλετε. Αν θέλετε να μετακινήσετε το γράφημα σε ένα νέο φύλλο εργασίας, πατήστε σε αυτό και μετά, στη θεματική καρτέλα Σχεδίαση, στην ομάδα Θέση, πατήστε στο κουμπί Μετακίνηση γραφήματος για να ανοίξετε το ομώνυμο πλαίσιο διαλόγου.\nΓια να μετακινήσετε το γράφημα σε ένα νέο φύλλο γραφήματος, επιλέξτε το κουμπί επιλογής Δημιουργία φύλλου και στη συνέχεια πληκτρολογήστε το όνομα του νέου ψύλλου στο διπλανό πεδίο. Επιλέγοντας Δημιουργία φύλλου δημιουργείτε ένα νέο φύλλο γραφήματος το οποίο περιέχει μόνο το γράφημα σας. Και σε αυτό το φύλλο μπορείτε να αλλάξετε το μέγεθος του γραφήματος αλλά, όταν το Excel 2007 δημιουργεί ένα νέο φύλλο γραφήματος, το γράφημα καταλαμβάνει ολόκληρο το φύλλο.\nΓια να μετακινήσετε το γράφημα σε ένα υπάρχον φύλλο εργασίας, ενεργοποιήστε το κουμπί επιλογής Αντικείμενο στο, πατήστε στο κάτω βέλος του διπλανού πεδίου, και επιλέξτε το φύλλο εργασίας στο οποίο θέλετε να μετακινήσετε το γράφημα.\nΑν θέλετε να αλλάξετε την εμφάνιση ενός γραφήματος, επιλέξτε το γράφημα και μετά, στην καρτέλα Σχεδίαση, πατήστε σε ένα στυλ της συλλογής Στυλ γραφήματος. Η συλλογή περιέχει πολύ Περισσότερα στυλ από αυτά που εμφανίζονται στην Κορδέλα για να διαλέξετε μια νέα εμφάνιση για το γράφημα σας, πατήστε στο κουμπί Περισσότερα στην κάτω δεξιά γωνία της συλλογής και μετά πατήστε στο σχέδιο που προτιμάτε.\nΌταν δημιουργείτε ένα γράφημα με τα εργαλεία της ομάδας Γραφήματα της καρτέλας Εισαγωγή, το Excel 2007 δημιουργεί ένα γράφημα επικεντρωμένο στα δεδομένα. Αν θέλετε να δημιουργήσετε ένα γράφημα με περισσότερα ή διαφορετικά στοιχεία, όπως να προσθέσετε ετικέτες δεδομένων σε κάθε σημείο δεδομένων που απεικονίζεται στο γράφημα, μπορείτε να το κάνετε επιλέγοντας το γράφημα και μετά διαλέγοντας στην καρτέλα Σχεδίαση, στην ομάδα Διατάξεις γραφήματος τη διάταξη που προτιμάτε. Στις περισσότερες περιπτώσεις το γράφημα έχει τίτλο, υπόμνημα (μια λίστα των δεδομένων που απεικονίζονται στο γράφημα), οριζόντιες γραμμές στο σώμα του ώστε να είναι εύκολη η διάκριση των τιμών, και ετικέτες αξόνων.\nΑν δεν βρείτε την ακριβή διάταξη γραφήματος που θέλετε, μπορείτε να χρησιμοποιήσετε τα χειριστήρια της θεματικής καρτέλας Διάταξη για να ρυθμίσετε την εμφάνιση και τη θέση κάθε στοιχείου.\nΣτην ομάδα Άξονες, πατώντας στο κουμπί Γραμμές πλέγματος έχετε τη δυνατότητα να καθορίσετε αν στο γράφημα θα εμφανίζονται οριζόντιες και κατακόρυφες γραμμές πλέγματος και, αν ναι, τις αποστάσεις μεταξύ αυτών των γραμμών.\nΕκτός από την αλλαγή της διάταξης του γραφήματος, μπορείτε να ελέγξετε την εμφάνιση κάθε στοιχείου μέσα στο γράφημα. Για να επιλέξετε ένα στοιχείο του γραφήματος και να το μορφοποιήσετε, πατήστε στο στοιχείο αυτό. Για παράδειγμα, αν θέλετε να αλλάξετε τη μορφοποίηση της σειράς δεδομένων που έχει το όνομα Όγκος δεμάτων στο γράφημα στηλών της προηγούμενης εικόνας, πατώντας σε οποιαδήποτε στήλη της σειράς δεδομένων επιλέγετε ολόκληρη τη σειρά. Όποιες αλλαγές μορφοποίησης κάνετε τώρα, θα εφαρμοστούν σε όλα τα σημεία ολόκληρης της σειράς. Αν θέλετε να τροποποιήσετε ένα μόνο σημείο δεδομένων, επιλέξτε ολόκληρη τη σειρά και μετά πατήστε στο στοιχείο του γραφήματος (για παράδειγμα, μια στήλη) το οποίο αντιστοιχεί στο σημείο δεδομένων που θέλετε να τροποποιήσετε.\nΓια να εμφανίσετε μια λίστα με όλα τα ε πιλέξιμα στοιχεία ενός γραφήματος, επιλέξτε το γράφημα και μετά, στην καρτέλα Μορφή, στην ομάδα Τρέχουσα επιλογή, πατήστε στο κάτω βέλος του χειριστηρίου Στοιχεία γραφήματος. Απλώς πατήστε στο κατάλληλο στοιχείο γραφήματος για να το επιλέξετε.\nΑφού επιλέξετε το στοιχείο γραφήματος, μπορείτε να σύρετε κάποια από τις λαβές του για να του αλλάξετε μέγεθος ή να το σύρετε σε κάποια άλλη θέση μέσα στο γράφημα. Για να αλλάξετε τη μορφή του στοιχείου γραφήματος, χρησιμοποιήστε τα εργαλεία και τα κουμπιά ανοίγματος πλαισίων διαλόγου των ομάδων Στυλ σχήματος, Στυλ WordArt, Τακτοποίηση, και Μέγεθος. Μπορείτε επίσης να επιλέξετε το στοιχείο γραφήματος και μετά, στην καρτέλα Μορφή, στην ομάδα Τρέχουσα επιλογή, να πατήσετε στο κουμπί Επιλογή μορφής για να ανοίξετε ένα πλαίσιο διαλόγου Μορφοποίηση το οποίο σας επιτρέπει να αλλάξετε το γέμισμα, τις γραμμές, το στυλ γραμμής, τη σκιά, την τρισδιάστατη μορφή, και τη στοίχιση του στοιχείου γραφήματος.\nΑν αποφασίσετε ότι θέλετε να εφαρμόσετε το ίδιο σύνολο αλλαγών σε γραφήματα που θα δημιουργήσετε στο μέλλον, μπορείτε να αποθηκεύσετε το γράφημα σας ως πρότυπο γραφήματ ος. Επιλέγοντας τα δεδομένα που θέλετε να συνοψίσετε οπτικά και εφαρμόζοντας το πρότυπο γραφήματος θα δημιουργείτε γραφήματα με συνεπή μορφοποίηση με τον ελάχιστο αριθμό ενεργειών. Για να αποθηκεύσετε ένα γράφημα ως πρότυπο γραφήματος, επιλέξτε το γράφημα που θέλετε να χρησιμοποιήσετε ως πρότυπο και μετά, στην καρτέλα Σχεδίαση, στην ομάδα Τύπος, επιλέξτε Αποθήκευση ως προτύπου. Χρησιμοποιήστε τα χειριστήρια του πλαισίου διαλόγου που εμφανίζεται για να δώσετε ένα όνομα και να αποθηκεύσετε το πρότυπο σας. Κατόπιν, για να δημιουργήσετε ένα γράφημα με βάση το πρότυπο αυτό, επιλέξτε τα δεδομένα που θέλετε να συνοψίσετε και μετά, στην καρτέλα Εισαγωγή, στην ομάδα Γραφήματα, πατήστε σε κάποιον τύπο γραφήματος και κατόπιν πατήστε στο κουμπί Όλοι οι τύποι γραφήματος για να ανοίξετε το πλαίσιο διαλόγου Αλλαγή τύπου γραφήματος. Στην ενότητα επιλογής τύπου γραφήματος, επιλέξτε Πρότυπα, και κατόπιν πατήστε στο πρότυπο του γραφήματος που θέλετε να χρησιμοποιήσετε.


Ο "Τίγρης" πήρε φόρα - SPORTSFEED\nΟ “Τίγρης” πήρε φόρα\nΠριν από ένα χρόνο, τέτοια εποχή, είχα ασκήσει δριμύτατη κριτική στον Δημήτρη Μελισσανίδη. Ήταν 1η Οκτωβρίου όταν επιχείρησα να αποδώσω ευθύνες για την κατάντια της ΑΕΚ σε όσους πέρασαν τα τελευταία χρόνια από το τιμόνι της. Με τίτλο «ομάδα μοντέλο, την κάνατε μπουρδέλο» προσπάθησα να αποδώσω δικαιοσύνη, όπως εισέπραττα τις σκέψεις των οπαδών.\nΣτην τηλεφωνική επικοινωνία μας, του εξήγησα ότι από τον Μελισσανίδη έχεις πολλές περισσότερες απαιτήσεις από κάποιον… Σταύρο Αδαμίδη. Από έναν Νίκο Θανόπουλο. «Αν δεν μπορεί ο Μελισσανίδης να σώσει την ΑΕΚ, τότε δεν μπορεί κανείς», του είχα εξηγήσει. Όχι πώς με άκουγε, αλλά έπειτα από ένα χρόνο αισθάνομαι ότι έχω δικαιωθεί πριν καλά – καλά αρχίσει η πορεία επιστροφής προς την κορυφή. Διότι αυτός είναι ο στόχος του Μελισσανίδη. Γι’ αυτό και επέλεξε το σύνθημα «ερχόμαστε». Για να δείξει ότι σκοπεύει να τα συμπαρασύρει όλα στο πέρασμά του.\nΠρωταθλητισμό θέλει να κάνει ο «Τίγρης». Αλλά η δυσκολότερη αποστολή του ήταν να πείσει τους οπαδούς της Ένωσης ότι μπορεί να κάνει ό,τι και στη δεκαετία του ’90. Οι φίλοι της ΑΕΚ είχαν καεί στον χυλό. Φυσιολογικά, λοιπόν, φυσούσαν και το γιαούρτι. Ακόμα και ο Ντέμης Νικολαΐδης, «ο δικός μας άνθρωπος», όπως τον αποκαλούσαν, μέσα σε τέσσερα χρόνια παραμονής στην προεδρική καρέκλα κατάφερε να προδώσει κάθε όνειρο των οπαδών. Ο Ντούσαν Μπάγεβιτς είχε προ πολλού απολέσει τη δυνατότητα να προσφέρει όραμα στον κόσμο.\nΌραμα από δύο\nΥπήρχαν, λοιπόν, μόνο δύο άτομα που θα μπορούσαν να αφυπνίσουν τον «γίγαντα», όπως χαρακτηρίζει την ΑΕΚ ο Σάκης Τσιώλης. Ο ένας, ο Πόλυς Χατζηϊωάννου είχε ξεκόψει κάθε θετική σκέψη επειδή «δεν ταιριάζω με την ατμόσφαιρα του ελληνικού ποδοσφαίρου», όπως έλεγε στο περιβάλλον του. Ο άλλος ήταν ο Δημήτρης Μελισσανίδης. Αλλά ο Νικαιώτης ξεκαθάριζε ότι «δεν θα πληρώσω εγώ τα χρέη που δημιούργησαν άλλοι».\nΉρθε, όμως, το μοιραίο. Τα επεισόδια στο ματς με τον Πανθρακικό σηματοδότησαν τον υποβιβασμό της ΑΕΚ στη Φούτμπολ Λιγκ. Αλλά με τα χρέη να κρέμονται σαν λαιμητόμος πάνω και από τα… δύο κεφάλια, το μέλλον έμοιαζε και ήταν προσχεδιασμένο. Αργά ή γρήγορα θα ερχόταν ο υποβιβασμός στη Γ’ Εθνική. Η απόφαση επισπεύτηκε. Τι να… πεθάνεις Σάββατο, τι Κυριακή πρωί… Και στις δύο περιπτώσεις τη Δευτέρα θα σε θάψουν. Κάπως έτσι το σκέφτηκε ο Μελισσανίδης. Έστειλε τα κατάλληλα μηνύματα και η γενική συνέλευση της ΠΑΕ αποφάσισε την πτώχευσή και άρα τον υποβιβασμό στη Γ’ Εθνική. Ο βραχνάς των χρεών διαγράφηκε. Ο «Τίγρης» βγήκε μπροστά! Βρυχήθηκε! Καθάρισε με τα εσωτερικά μέτωπα και φώναξε «ερχόμαστε». Μέσα σε τρεις μήνες ο Μελισσανίδης κατάφερε να σβήσει και την τελευταία αμφιβολία. Περισσότεροι από 15.000 φίλοι της ΑΕΚ τον ακολούθησαν με αγορά εισιτηρίων διαρκείας. Ακόμα περισσότεροι τον πίστεψαν. Την ίδια ώρα που οι αντίπαλοί άρχισαν να ρίχνουν από τώρα τα πυρά τους. Δύο χρόνια πριν από την επικείμενη συνάντησή των ομάδων.\nΟ Μελισσανίδης κατάφερε και έδωσε όραμα στον κόσμο. Έπαιξε το χαρτί του γηπέδου. Της επιστροφής στις ρίζες. Της αναγέννησης από τις στάχτες. Το τρίπτυχο της επικείμενης επιστροφής. Τα τρία χαρτιά που έριξε στο τραπέζι ο Μελισσανίδης. Μόνο ένας καλός παίκτης θα μπορούσε να τα βγάλει την κατάλληλη στιγμή. Και ο Νικαιώτης απέδειξε ότι είναι καλός παίκτης. Γι’ αυτό κέρδισε την πιο δύσκολη παρτίδα. Εξασφάλισε την εμπιστοσύνη του κόσμου. Με δεδομένο ότι η αρχή είναι το ήμισυ του παντός, ο Μελισσανίδης και η ΑΕΚ διένυσαν τη μισή απόσταση.\nΣτάση εργασίας 12:00-17:00\nΠαιχνίδι νεύρων με Κάτσε


Για τις 27 Μαρτίου μετατέθηκαν οι εκλογές της ΕΠΟ – Μαλεβιζιώτης\nΜετά από τρεις αναβολές στην ημερομηνία διεξαγωγής των αρχαιρεσιών της, λόγω των μέτρων για τον κοροναϊό, η ΕΠΟ τις μετέθεσε αυτή τη φορά για τις 27 Μαρτίου.\nΜετά την υπερψήφιση της τροπολογίας του υφυπουργού Αθλητισμού, η οποία δίνει τη δυνατότητα ηλεκτρονικής ψηφοφορίας κατά τη διεξαγωγή γενικών συνελεύσεων και αρχαιρεσιών Ομοσπονδιών και Ενώσεων, στην ΕΠΟ είναι προετοιμασμένοι να διενεργήσουν τις εκλογές με δύο τρόπους, δηλαδή με φυσική παρουσία των εκλεκτόρων και με ηλεκτρονική ψηφοφορία μέσω του συστήματος «ΖΕΥΣ», εφόσον δεν επιτραπούν οι μετακινήσεις.\nΗ Εκτελεστική Επιτροπή της ΕΠΟ έλαβε επίσης την απόφαση να σταλεί επιστολή στις FIFA και UEFA, με την οποία να ζητείται η παρέμβασή τους σχετικά με τον αθλητικό νομό που θεωρούν πως παραβιάζει το αυτοδιοίκητο του ποδοσφαίρου. Η επιστολή θα σταλεί στο τέλος της εβδομάδας προκειμένου να ληφθούν υπόψη οι αποφάσεις των δύο επαγγελματικών λιγκών που έως τότε θα έχουν συνεδριάσει.\nΥπενθυμίζεται πως αρχικά η έκτακτη εκλογική γενική συνέλευση της ΕΠΟ είχε προγραμματιστεί για τις 29 Δεκεμβρίου, αλλά αναβλήθηκε για τις 19 Ιανουαρίου και εν συνεχεία -πάντα λόγω των μέτρων – για τις 19 Φεβρουαρίου.\nΚορονοϊός: 880 νέα κρούσματα-Στα ύψη οι διασωληνωμένοι\nΚρήτη-Κορονοϊός: "Πρωτιά" για το Ηράκλειο παρά τα νέα μέτρα


Θρυλικός βαθμός... - ΠΑΤΡΙΣ\n0-0 Ο ΟΛΥΜΠΙΑΚΟΣ ΜΕ ΤΗΝ ΜΠΑΡΤΣΕΛΟΝΑ ΚΑΙ ΕΛΠΙΖΕΙ ΣΤΗΝ 3η ΘΕΣΗ\nΑπό ΕΦΗΜΕΡΙΔΑ ΠΑΤΡΙΣ\t Τελευταία Ενημέρωση Νοέ 1, 2017\nΘρυλικό “όχι” στον Λιονέλ Μέσι και την παρέα του! Ο Ολυμπιακός έπαιξε στιβαρά στην άμυνα, είχε τον Προτό σε καλή βραδιά, άντεξε στην πίεση της Μπαρτσελόνα και με τον πρώτο βαθμό του (0-0) διατήρησε ζωντανές τις ελπίδες κατάκτησης της τρίτης θέσης στον όμιλο του, καθώς Σπόρτινγκ και Γιουβέντους έφεραν 1-1.\nΟι «ερυθρόλευκοι» του Τάκη Λεμονή έκαναν ένα παιχνίδι σα να είναι το… τελευταίο τους και κατάφεραν να πετύχουν κάτι που ελάχιστες ομάδες μπορούν να «φέρουν» σαν παράσημο: να κρατήσουν την Μπαρτσελόνα στο μηδέν και να της πάρουν αποτέλεσμα.\nΠλέον μπορούν να ελπίζουν για συνέχεια στην ευρωπαϊκή τους σεζόν. Για την ιστορία, αξίζει να σημειωθεί ότι αυτό ήταν το πρώτο 90λεπτο μετά από 48 ματς της Μπαρτσελόνα στην κορυφαία διασυλλογική διοργάνωση στο οποίο δεν βρήκε το δρόμο προς τα δίχτυα!\nΟΛΥΜΠΙΑΚΟΣ: Προτό, Φιγκέιρας, Μποτία, Ένγκελς, Κούτρης, Ρομαό, Ταχτσίδης, Οφόε (75’ Ζιλέ), Ελαμπντελαουί, Καρσελά (79’ Πάρντο), Φορτούνης (84’ Τζούρτζεβιτς)\nΜΠΑΡΤΣΕΛΟΝΑ: Τερ Στέγκεν, Σεμέδο, Μαστσεράνο, Ουμτιτί, Άλμπα, Μπουσκέτς, Παουλίνιο (62’ Ράκιτιτς), Σουάρεθ (76’ Γκόμες), Σέρτζι Ρομπέρτο (45’), Μέσι, Σουάρες.\nΗ ΠΑΕ Ολυμπιακός βράβευσε τον Ερνέστο Βαλβέρδε πριν ξεκινήσει το παιχνίδι.Την τιμητική πλακέτα στον Βάσκο έδωσε ο ισχυρός άνδρας των «ερυθρόλευκων» Β. Μαρινάκης, ενώ ο κόσμος του Ολυμπιακού δημιούργησε εντυπωσιακή ατμόσφαιρα με το κορεό να κλέβει την παράσταση.\nΚατά τη διάρκεια του πρώτου ημιχρόνου και ενώ ο Μέσι προσπαθούσε να εκτελέσει κόρνερ, ένας νεαρός φίλαθλος έσπευσε να τον αγκαλιάσει.\nΠαρά τα αυστηρά μέτρα φύλαξης και την έντονη παρουσία της αστυνομίας, δυο Ισπανοί φίλαθλοι της Μπαρτσελόνα πριν το παιχνίδι δέχθηκαν ομαδική επίθεση από φιλάθλους του Ολυμπιακού, με αποτέλεσμα να τραυματιστούν στο κεφάλι, ο ένας μάλιστα σοβαρά.\nΆρωμα… κόντρας για τα midi bus\n«Τον πυροβόλησα κατά λάθος, αν και με είχε εξευτελίσει»


Αγαπημένος ήρωας κινουμένων σχεδίων - Σελίδα 3 • Chat and fun!\nΤο Chat and fun! είναι μια από τις μεγαλύτερες ελληνικές διαδικτυακές κοινότητες με 67,806 μέλη και 2,441,392 μηνύματα σε 76,720 θέματα. Αυτή τη στιγμή μαζί με εσάς απολαμβάνουν το Chat and fun! άλλα 226 άτομα.\nH evouli έγραψε: στις 15:55, 17-02-06:\nΚαι πιον βλεπουμε; Μονο τον σογκοκου και ενα σωρο αλλους μκλ του Alter και του Star, τα παλια, κλασικα, ωραια κινουμενα πανε...\nβαζει καθε σαββατο πρωι (ή κυριακή? ή και τα δυο? ) τελος παντων, βαζει στη νετ το house of mouse που εχει ολους του disney...\nH burbuja έγραψε: στις 20:23, 17-02-06:\nΧαλαρά το κογιότ..!όλο προσπαθεί ο κακομοίρης να πιάσει το κ@τ@ραμένο το "μπιιπ μπιιιπ" κι όλο μένει με άδεια χέρια...και να πεις ότι είναι χαζός..σκαρφίζεται τα άπειρα κάθε φορά...!!που θα μας πάει..?Κάποια στιγμή θα το πιάσουμε..!!!\nO Bill_1992 σκέφτηκε και έγραψε: στις 20:55, 17-02-06:\nΠιο ωραίο είναι να μην το πιάνει το ''μπιπ-μπιπ''\nH bunny217 Περίεργα συναισθήματα έγραψε: στις 00:41, 18-02-06:\nΠαιδιά ένας πρωην συμμαθητης μου έχει τρέλα με το κογιοτ και είπε πως στο τέλος καταφέρνει το πιάνει, το μαγειρεύει και τελικά δεν του άρεσε η γεύση και το παράτησε\nH burbuja έγραψε: στις 02:35, 18-02-06:\nσοβαρά??πλάκα πλάκα,αυτό θα ήταν το απόλυτο ξενέρωμα... ξέρει κανένας άλλος αν όντως ισχύει κάτι τέτοιο..?\nH bunny217 Περίεργα συναισθήματα έγραψε: στις 13:22, 18-02-06:\nναι όντως, τόσος αγώνας για να μην του αρέσει στο τέλος η γεύση του δεν λέει\nH adespoto ειμαι ερωτευμένη!!!! έγραψε: στις 01:42, 19-02-06:\nΧμμμ, παλιά, όταν ήμουν μικρή δηλαδή, είχα μια συμπάθεια στον μίκυ, αλλά δε μπορώ να πω οτι τρελενόμουν κιόλας. Γενικά μου άρεσαν όλοι οι ήρωες του Disney και γενικά όλα τα καρτούν...! Τώρα είναι αγαπημένος μου ο Doctor Zoidberg από το futurama\nO O'Zorgnax έγραψε: στις 05:35, 19-02-06:\nΤώρα είναι αγαπημένος μου ο Doctor Zoidberg από το futurama\nH bunny217 Περίεργα συναισθήματα έγραψε: στις 12:59, 19-02-06:\nΠοιός είναι αυτός ??\nκαμια φωτό του???\nH adespoto ειμαι ερωτευμένη!!!! έγραψε: στις 17:50, 19-02-06:\nH ^^Vampire^^ έγραψε: στις 04:01, 24-04-06:\nGarfield rulezzz......... zzzzzzzzzzzzz.........\nΑυτός ο χοντρούλης γατούλης είναι όλα τα λεφτά. Δεν ήταν ο παιδικός μου ήρωας αλλά ο τωρινός. Μακάρι κι εγώ να είχα τέτοια στάση απέναντι στην ζωή.\nH ladycat πισσας+ζυλιτο+γκρινιαρης+ladycat jr=LFE έγραψε: στις 13:56, 24-04-06:\nλατρευω τους ηρωες τισ ντισνευ ειδικα τρελλαινομαι για τον ντοναλωτ τι παπια ειναι αυτη\nO maxnikos έγραψε: στις 13:59, 24-04-06:\nTaz ολα τα λεφτα...\nH ines έγραψε: στις 20:39, 24-04-06:\nο Peter Pan οταν ειμουν μικρη ελεγα οτι θα τον παντρευτω\nεγω ακομα λεω οτι θα τον παντρευτω, πειραζει;;\nO Crow_of_Darkness έγραψε: στις 21:16, 24-04-06:\nΌταν ήμουν μικρός μου άρεσε ο διαβολικός Μίγκ, αλλά δυστυχώς τον κατατρόπωσε ο Flash Gordon.\nΤώρα ο ήρωας μου είναι ο ένας και μοναδικός:\nO Γιώργος Hunt or be Hunted. έγραψε: στις 02:11, 11-02-07:\nΟι ήρωες των Ducktales και κυρίως ο Σκρουτζ μακ ντακ\nH Angie_Ann έγραψε: στις 03:06, 11-02-07:\nΑχ όλοι όσοι λέτε είναι υπέροχοι...\nΑλλά σαν τον garfield δεν έχει, πως να το κάνουμε. Είναι απολαυστικός.\nH Cristina έγραψε: στις 06:36, 11-02-07:\nΗ απόλυτη ταύτηση των παιδικών μου χρόνων...\nΕ μετά... Η Χάιντι, σχεδόν όλοι του Disney, το Baby Smurf, η Pebbles των Flinstones (άντε και ο Bamm-Bamm) και κάμποσα άλλα...\nAaaah τί ωραία χρόνια... [smilie=4,30,1]\nO Dark_kronos . έγραψε: στις 12:59, 11-02-07:\nΤωρα που τους θυμιθικα, ο Buzz Lightyear και Woody, δεν ξερω αν τους ειχα αναφερει, αλλα ειχα φαΐ μεγαλο κολλιμα... Και ακομα το απαλαμβανω οταν βλεπω το Toy Story\nH kristalia έγραψε: στις 20:01, 13-02-07:


πώς να κρύψει κάθε είδος σπυράκι - Πώς-Tos\nΑχ breakouts. Ανεξάρτητα από το πόσο μεγάλο ή μικρό, δεν υπάρχει τίποτα πολύ για την αντιμετώπιση ενός αστερισμού ψεμάτων διάσπαρτα στο πρόσωπό σας. Ενώ τα σπυράκια μπορούν να καλυφθούν αντί για αριστερά για να τρέξουν την πορεία τους, η τεχνική είναι ελαφρώς πιο περίπλοκη από την απλή κίνηση στο concealer. «Τα σπυράκια είναι λίγο διαφορετικά από την απόκρυψη άλλων ατελειών (όπως φλέβες ή αποχρωματισμό) επειδή αυτά εκτρέφονται από το δέρμα», εξηγεί ο Jerry Johnson, καλλιτέχνης της Global Makeup για τη Laura Mercier. «Πρέπει να είσαι λίγο πιο καταλαβαίνω για να τα καλύψεις». Δεδομένου ότι δεν υπάρχουν δύο σπυράκια είναι ακριβώς όμοια, Johnson μας περπάτησε όμως πώς να κρύψει κάθε είδος σπυράκι, χωρίς να το κάνει χειρότερο. Διαβάστε παρακάτω για τις συμβουλές ιδιοφυΐας του.\nΣε κηλίδες που μόλις έχουν εκτραφεί τα κόκκινα, άσχημα κεφάλια τους, η Johnson συνιστά να χρησιμοποιήσετε ένα κίτρινο βασιλιά για να ακυρώσετε την ερυθρότητα. Εκτός από τη διόρθωση των χρωμάτων, η φόρμουλα του Giorgio Armani συνδυάζεται άψογα με το δέρμα, χάρη στα μαργαριτάρια που αντανακλούν το φως και δίνουν στο δέρμα ένα φωτεινό φινίρισμα.\nGiorgio Armani Master Διόρθωση σε κίτρινο, $ 39; sephora.com.\nνεανικό μακιγιάζ ματιών\nΕάν ασχολείστε τακτικά με τα σπυράκια, ξέρετε ότι ο αγώνας είναι πάρα πολύ πραγματικός. Δεδομένου ότι τα σπυράκια προκαλούνται κυρίως από τους φραγμένους πόρους, το πρώτο βήμα για να απαλλαγούμε από τα σημερινά σπυράκια και να αποτρέψουμε τα μελλοντικά είναι με την απολέπιση χρησιμοποιώντας ένα απαλό, μη ερεθιστικό τρίβει όπως το Smoothing Scrub Facial του Simple.\nΑφού απομακρύνετε τυχόν νεκρά κύτταρα του δέρματος και συσσωρεύετε, ο Johnson προτείνει να χρησιμοποιήσετε ένα αστάρι πριν ακολουθήσετε το κανονικό του concealer. «Το αστάρι λειτουργεί ως φράγμα για το δέρμα σας, έτσι ώστε το θεμέλιο δεν θα διαρρέει στο δέρμα σας. Μετά το αστάρι, μπορείτε να χρησιμοποιήσετε το concealer του προσώπου σας, 'λέει ο Johnson. Ένα αστάρι όπως το Face Base της Bobbi Brown θα νιώθει ελαφρύ κάτω από το μακιγιάζ σας και θα το κρατήσει στη θέση του καθ 'όλη τη διάρκεια της ημέρας.\nΑπλή Εξομάλυνση Προσώπου Scrub, $ 6? target.com, και Προστατευτική βάση βάσης Bobbi Brown SPF 50, $ 42? nordstrom.com.\nΑνεξάρτητα από το πόσο κακό μπορεί να είναι ένα λευκόχρυσο, υπάρχουν δύο τρόποι που μπορείτε να ελαχιστοποιήσετε την εμφάνισή του. Αν είναι δυνατόν, ο Johnson συνιστά την εξαγωγή του λευκού κεφαλιού για να γίνει ευκολότερη η απόκρυψη του. Για να το κάνετε αυτό, εφαρμόστε πρώτα μια ζεστή συμπίεση πάνω στην περιοχή και χρησιμοποιήστε καθαρά δάχτυλα για να συμπιεστεί απαλά το σφάλμα σε κίνηση προς τα κάτω ή χρησιμοποιήστε αποστειρωμένο απορροφητήρα. Στη συνέχεια, εφαρμόστε ένα αστάρι στην περιοχή για να ενεργήσετε ως ασπίδα μεταξύ του σκασίματος και του μακιγιάζ σας, για να αποφευχθεί η διάσπαση του στο σπυράκι και να αφήσει ένα φινίρισμα. Μόλις το αστάρι στεγνώσει, τελειώστε με εξομάλυνση στο concealer σας.\nTweezerman ανοξείδωτο χάλυβα No-Slip εργαλείο φροντίδας δέρματος, $ 12? beauty.com, και Urban Decay Γυμνό δέρμα χωρίς βάρη Πλήρης Κάλυψη Concealer, $ 28; sephora.com.\nΗ κυστική ακμή μπορεί να αποκρύπτεται, αλλά η Johnson συνιστά τη χρήση ενός κοκτέιλ προϊόντος που όχι μόνο θα καλύπτει αυτές τις επώδυνες κηλίδες που βρίσκονται βαθιά κάτω από το δέρμα, αλλά και τις θεραπεύει. Πρώτον, εφαρμόστε ένα βασικό αστάρι όπως το Laura Mercier Foundation Primer Blemish-Less που περιέχει μια χαμηλή δόση σαλικυλικού οξέος που αντιμετωπίζει το σπυράκι καθώς συνεχίζετε για την ημέρα σας. Αφού έχει τοποθετηθεί το αστάρι, ο Johnson λέει ότι μπορείτε να συνεχίσετε την εργασία ως συνήθως εφαρμόζοντας το over-top concealer.\nΤο ψεγάδι σας μπορεί να κάνει το δρόμο προς την έξοδο, αλλά το δέρμα γύρω από το πραγματικό σημείο είναι τώρα ξηρό και λεπιοειδές καθώς το σπυράκι τελειώνει την επούλωση. Όταν ένα σπυράκι είναι σε αυτό το στάδιο, η Johnson συνιστά να μην εφαρμόζει το concealer απευθείας σε αυτό. Όχι μόνο αυτό θα επιστήσει την προσοχή στο ψεγάδι, επειδή το μακιγιάζ θα κολλήσει σε τυχόν νιφάδες, το σπυράκι δεν θα είναι σε θέση να αναπνεύσει, το οποίο είναι απαραίτητο αν πρόκειται να θεραπευτεί σωστά.\nΑντ 'αυτού, Johnson λέει να εφαρμόσει το concealer στην περιοχή γύρω από το σπυράκι για να μειώσει την ερυθρότητα. Ένας κονσίλερ με μια κρεμώδη υφή όπως το NARS Radiant Creamy Concealer θα γλιστρήσει επάνω στο δέρμα ομαλά και δεν θα κολλήσει σε καμία ξηρότητα.\nNARS ακτινοβόλο κρέμα concealer, $ 29? narscosmetics.com.\nζωντανές κριτικές δέρματος\nΑν και το ψεγάδι σας μπορεί να θεραπευτεί τελείως, δεν έχει φύγει χωρίς να αφήσει το σημάδι του. Για να καλύψει τις ουλές από παρελθόν breakouts, Johnson προτείνει τη χρήση μιας παλέτας concealer που περιέχει τόσο ένα concealer και τη διόρθωση σκιά, όπως η Laura Mercier Secret Camouflage. Αυτό το δίδυμο μπορεί να καθορίσει την απόχρωση της ουλή, η οποία βοηθά στην καλύτερη μάσκα.\nΠώς να αδιάβροχο παπούτσια σας χωρίς να τους καταστρέψει\nΈτσι, Brandy βασικά κλίνουν την επίδειξη στο γάμο της αδελφού Ray J\nΗ Chloe Grace Moretz φλερτάρει την ηχηρή φυσική της σε ένα μπικίνι\nalex morgan σώμα\nsaks μαύρη παρασκευή\nφιλήστε την μάσκαρα ηρωίδας


Αυτά περιμένει ο Μπάνκι από την «λαβωμένη» ΑΕΚ! – Enwsi.gr\nΑυτά περιμένει ο Μπάνκι από την «λαβωμένη» ΑΕΚ!\nΚωνσταντίνα Ρεπούλια 14/09/2018 13:00\tΣχολίασε\nΤο τουρνουά των… απουσιών στην Κύπρο ξεκινάει σήμερα και ο Λούκα Μπάνκι περιμένει να δει την ομάδα του ανταγωνιστική κόντρα στους Ευρωλιγκάτους αντιπάλους της\nΗ ΑΕΚ βρίσκεται στην Κύπρο, όπου από σήμερα ως την Κυριακή θα πάρει μέρος σε ένα πολύ δυνατό τουρνουά που θα φιλοξενηθεί στο κλειστό γυμναστήριο «Τάσσος Παπαδόπουλος-Ελευθερία» της Λευκωσίας. Αντίπαλοί της θα είναι ο Παναθηναϊκός, η Μακάμπι Τελ Αβίβ αλλά και η Χίμκι του Γιώργου Μπαρτζώκα.\nΈστω και… μισή, ο Λούκα Μπάνκι θα έχει την ευκαιρία να «τσεκάρει» την ομάδα του κόντρα σε πολύ ισχυρούς αντιπάλους. Ωστόσο τα συμπεράσματα που θα βγάλει ο Ιταλός κόουτς δεν θα είναι ολοκληρωμένα, καθώς το απουσιολόγιο του θα είναι γεμάτο.\nΟι Χάουαρντ Σαντ-Ρος, Ξαβιέ Ράταν-Μέις και Βασίλης Καββαδάς δεν ταξίδεψαν στην Μεγαλόνησο καθώς συνεχίζουν να υποβάλλονται σε θεραπείες προκειμένου να ξεπεράσουν τους τραυματισμούς τους. Έκτος «κιτρινόμαυρης» αποστολής θα είναι και ο Γιαννούλης Λαρεντζάκης ο οποίος απουσιάζει λόγω Εθνικής ομάδας.\nΑπό την άλλη πλευρά απουσίες μετράνε και οι αντίπαλοι της «Βασίλισσας». Ο Τσάβι Πασκουάλ δεν θα έχει στη διάθεση του τους διεθνείς Καλάθη, Λεκαβίτσιους, Παπαγιάννη, Παπαπέτρου, Αντεντοκούνμπο και Μήτογλου.\nΌσον αφορά την Χίμκι, ο Γιώργος Μπαρτζώκας δεν θα έχει στη διάθεσή του τον Αλεξέι Σβεντ, που βρίσκεται στην αποστολή της εθνικής ομάδας της Ρωσίας, αλλά και τον Πιοτρ Γκουμπάνοφ, ο οποίος τραυματίστηκε κατά τη διάρκεια της προετοιμασίας της ομάδας του Σεργκέι Μπαζάρεβιτς.\nΕκτός αποστολής, για την ρωσική ομάδα, τέθηκε και ο Ντι Μποστ, ο οποίος ενισχύει την εθνική ομάδα της Βουλγαρίας, όπως και οι Κέισι Πράδερ, Στέφαν Μάρκοβιτς, οι οποίοι αντιμετωπίζουν προβλήματα τραυματισμών.\nΟ Λούκα Μπάνκι σκοπεύει να εκμεταλλευτεί τις απουσίες των αντιπάλων του, καθώς από το ρόστερ τους θα λείπουν αρκετοί δυνατοί παίκτες και παρόλο που και η δική του ομάδα θα έχει ελλείψεις, η ΑΕΚ θα προσπαθήσει να φανεί άκρως ανταγωνιστική σε αυτό το τουρνουά.\nΟ Ιταλός τεχνικός θέλει να δει την Ενωση να τρέχει στο γήπεδο και τους παίκτες του να βγάζουν πράγματα τα οποία δούλεψαν στις προπονήσεις. Άλλωστε, έχει τονιστεί πως το στιλ της ΑΕΚ αλλάζει τη φετινή χρόνια θα είναι πιο αθλητικό από πέρυσι. Θα έχει αρκετά τρεξίματα και δυνατό παιχνίδι. Στοιχεία που θέλει ο Ιταλός κόουτς να κάνουν πράξη οι παίκτες του στο τουρνουά της Κύπρου.\nΗ AEK σε λιγότερο από έναν μήνα ξεκινάει τις υποχρεώσεις της σε Ελλάδα και Ευρώπη, με τον Λούκα Μπάνκι να περιμένει να βγάλει και άλλα χρήσιμα συμπεράσματα για το ρόστερ του, ακόμα κι αν αυτό στην παρούσα φάση είναι… μισό.\nΕτικέτες filiko αεκ μακαμπι τελ αβιβ Παναθηναικός τουρνουά Χίμκι\nΗ ΑΕΚ θα πρέπει να δώσει χρήματα για τους Λουκά Μαυροκεφαλίδη και Μάνι Χάρις.


Prime Insurance - Πληρωμή Ασφαλίστρων\nΑπο εδώ μπορείτε να πληρώσετε τα ασφάλιστρα των συμβολαίων σας γρήγορα και με ασφάλεια, μέσω της PBT. Ξεκινήστε επιλέγοντας τον κλάδο που ανήκει το συμβόλαιό σας.\nΜεγασφάλεια Αυτοκινήτου και Κατοικίας\nΑσφάλειες Ζωής - Medical\nΑσφάλειες Ζωής συνδεδεμένες με μονάδες επένδυσης\nΠώς να βρείτε τα στοιχεία πληρωμής σας;\nΠατώντας «ΕΠΟΜΕΝΟ» θα μεταφερθείτε στην ιστοσελίδα της PBT και εφόσον συμπληρώσετε σωστά τα στοιχεία της τραπεζικής σας κάρτας, θα παραλάβετε με email την απόδειξη πληρωμής. Αν δεν γνωρίζετε τον Αριθμό Ασφαλιστηρίου και τον Κωδ.Πελάτη επικοινωνήστε μαζί μας στο 22896000


Ubisoft, πληροφορίες και σενάρια για την παρουσία της στην Ε3\nby Μάνος Μαριδάκης on 18 Απριλίου 2018\nΉδη από την αρχή της χρονιάς, μεγάλες εταιρίες ξεκίνησαν να καταστρώνουν τα σχέδια τους για την φετινή E3. Φυσικά υπάρχουν και οι λαμπρές εξαιρέσεις, όπως η THQ Nordic. Η Ubisoft γνωστοποίησε μερικές πληροφορίες γύρω από την παρουσίαση της στη μεγάλη διοργάνωση. Που όπως και πέρσι, αναμένεται να έχει μεγάλο ενδιαφέρον, με τα σενάρια για νέους τίτλους να είναι αρκετά. Όπως είχε δηλώσει και στο παρελθόν, είναι έτοιμη να προβεί σε αποκαλύψεις για τα μελλοντικά της σχέδια.\nΌπως είναι φυσικό, οι φήμες έχουν ήδη αρχίσει να φουντώνουν. Απέχουμε μόνο λίγους μήνες από τη μεγάλη έκθεση. Η Ubisoft δεν έδωσε περισσότερες πληροφορίες σχετικά με τη δική της press conference, όπως την ώρα και την ημερομηνία που θα πραγματοποιηθεί. Εννοείται πως δεν αποκάλυψε τίποτα σχετικά με το περιεχόμενο της παρουσίασής της, θέλοντας να παρατείνει την αγωνία. Βέβαια, οι φήμες για την πιθανή ανακοίνωση του Watch Dogs 3 και του νέου Splinter Cell, έχουν αρχίσει να κάνουν την εμφάνισή τους.\nΤα μάτια του κοινού, θα είναι στραμμένα προς την Ubisoft, στην φετινή E3, για έναν ακόμη λόγο. Πριν φύγει το 2017, μέσα από ανακοίνωση της ανέφερε την κυκλοφορία τεσσάρων δυνατών τίτλων το 2019. Ένα από αυτά θα αποτελεί νέο IP. Φυσικά, ενδιαφέρον παρουσιάζει και το μέλλον των The Division, Ghost Recon Wildlands και Rainbow Six Siege. Όμως και οι φίλοι της Nintendo έχουν ένα λόγο να παρακολουθήσουν την παρουσίαση της Ubisoft. Η καλή σχέση ανάμεσα στις δύο εταιρίες ίσως φέρει νέους τίτλους στο Nintendo Switch.\nΕνδεχομένως να μάθουμε περισσότερα γύρω από το Skulls And Bones, με πληροφορίες που να αφορούν το co-op και το PvP multiplayer κομμάτι. Ενδιαφέρον παρουσιάζει και σε τι στάδιο ανάπτυξης βρίσκεται το Beyond Good & Evil 2. Η παρουσίαση τις Ubisoft θα πραγματοποιηθεί στις 11 Ιουνίου στις 23:00 μ.μ, ώρα Ελλάδος.\nE3 2018Ghost Recon: WildlandsGood & Evil 2Rainbow Six Siegeskull and bonesSplinter Cellthe divisionUbisoftwatch dogs 3Ε3Ε3 2018\nE3 2018, Ghost Recon: Wildlands, Good & Evil 2, Rainbow Six Siege, skull and bones, Splinter Cell, the division, Ubisoft, watch dogs 3, Ε3, Ε3 2018\nE3 2018Ghost Recon: WildlandsNews


Απίστευτη περιπέτεια για οδηγό στη Λαμία: Εγκλωβίστηκε σε λιμνάζοντα νερά γέφυρας (pics, vid)\nNewsIT / Τοπικα Νεα / Απιστευτη περιπετεια για οδηγο στη Λαμια: Εγκλωβιστηκε σε λιμναζοντα νερα γεφυρας (pics, vid)\nΠάνω από πέντε χιλιόμετρα μέσα στη νύχτα χρειάστηκε να περπατήσει ένας ηλικιωμένος οδηγός στη Λαμία για να καλέσει σε βοήθεια, αφού το όχημα του εγκλωβίστηκε σε λιμνάζοντα νερά γέφυρας.\nΣύμφωνα με το Lamiareport.gr, o οδηγός του αγροτικού εγκλωβίστηκε στα λιμνάζοντα νερά της γέφυρας, που είναι στον παράδρομο της εθνικής οδού, πιο κάτω από Ανθήλη, εκεί που στρίβουμε για τα “Ψωρονέρια”. Το όχημα, όπως και βλέπετε και παρακάτω στις φωτογραφίες, ακινητοποιήθηκε αφού σχεδόν σκεπάστηκε από το νερό.\nΟ άτυχος οδηγός σοκαρισμένος περίμενε μήπως περάσει κάποιος για βοήθεια, αλλά μάταια. Σύμφωνα με το Lamiareport.gr, το κινητό του είχε βραχεί και δεν λειτουργούσε, ενώ όσο περνούσαν οι ώρες λιγόστευαν και οι πιθανότητες να περάσει κάποιος άλλος οδηγός αφού μετά τις 9:00 έχει απαγορευτικό λόγω του lockdown.\nΜη έχοντας άλλη επιλογή, ο οδηγός ξεκίνησε με τα πόδια να βρει βοήθεια. Τελικά περπατώντας πάνω από πέντε χιλιόμετρα και φτάνοντας στον κυκλικό κόμβο στην είσοδο της πόλης, συνάντησε ένα περιπολικό και ζήτησε βοήθεια.\nΑμέσως κλήθηκε οδική βοήθεια για να απεγκλωβίσουν το αυτοκίνητο από τη “λίμνη”, ενώ βρήκαν και κάποια ρούχα να δώσουν στον οδηγό που είχε πουντιάσει και ήταν έτοιμος να καταρρεύσει.


Το Cup της προπέλας\nΤο δεύτερο θεμελιώδες χαρακτηριστικό που μαζί με τη διάμετρο ορίζει και το μέγεθος μιας προπέλας είναι το βήμα.\nΌπως και η διάμετρος, το βήμα εκφράζεται σε ίντσες και είναι αυτό με το οποίο πειραματιζόμαστε συνήθως ώστε να βρισκόμαστε όσο το δυνατόν πιο κοντά στις μέγιστες στροφές του κινητήρα μας\nΗ Διάμετρος της προπέλας\nΗ διάμετρος και το βήμα αποτελούν τα θεμελιώδη χαρακτηριστικά μιας προπέλας τα οποία ορίζουν και το μέγεθός της. Αποτελούν αν θέλετε την ''ταυτότητα'' της προπέλας και αναγράφονται συνήθως στον κορμό της. Στον κορμό πολλών προπελών διακρίνουμε για παράδειγμα τους παρακάτω αριθμούς: 16΄΄ Χ 23΄΄ οι οποίοι εκφράζονται σε ίντσες.\nΑνάλυση της προπέλας\nΔεν υπάρχει καμιά αμφιβολία πως η προπέλα είναι ένας από τους σημαντικότερους παράγοντες που μπορεί να κάνουν τη διαφορά στην απόδοση του σκάφους μας.\nΓνωρίζοντας τα μέρη μιας προπέλας θα είμαστε πιο ικανοί να καταλάβουμε πώς μια προπέλα 'δουλεύει' και εμβαθύνοντας λίγο περισσότερο, γνωρίζοντας τα βασικά χαρακτηριστικά της θα είμαστε σε θέση να επιλέξουμε την πιο κατάλληλη για τις ανάγκες μας.\nΈχοντας μπροστά μου το Technohull SeaDNA 999 και δύο από τις πιο γνωστές και πολύ καλά σχεδιασμένες τετράφτερες προπέλες, δεν θα μπορούσα να αποφύγω τον πειρασμό για μια συγκριτική δοκιμή.\nRevolution 14 5/8΄΄ Χ 25΄΄ εναντίον Hydromotive 14 3/4΄΄ X 24΄΄. Δυο προπέλες με περίπου την ίδια διάμετρο και βήμα, γεγονός που μας επέτρεψε να εστιάσουμε στα επιμέρους χαρακτηριστικά της σχεδίασής τους.\nHellas-Azores, Aναζητώντας τις κατάλληλες προπέλες\nΌλοι γνωρίζουμε τις περίφημες επιδόσεις του Corsair και τις διακρίσεις του σε αγώνες πρωταθλήματος τόσο στην Ελλάδα όσο και στο εξωτερικό. Αυτή τη φορά όμως, για τις ανάγκες του εγχειρήματός μας, το φορτώσαμε με υπερβολικά φορτία διαπιστώνοντας πως τα πάει περίφημα και ως ένα μικρό ‘’φορτηγό’’ σκάφος.


Φρέσκο, ξυλώδες και γλυκό. Με αρωματικές νότες από μέντα, patchouli και φασκόμηλο.\nΜε aquatic χαρακτήρα. Κύρια συστατικά: BLUE SAGE Απομακρύνει το «κακό», εξουδετερώνει την αρνητική ενέργεια, «καθαρίζει» ιερούς χώρους, αυξάνει την ερωτική επιθυμία…Το Φασκόμηλο, αλλιώς γνωστό ως Savior σύμφωνα με το λατινικό λεξιλόγιο και «βασιλιάς των βοτάνων» κατά τους αρχαίους Έλληνες και Ρωμαίους, μεταδίδει τη γνώση και σοφία του. Ένα ισχυρό φυτό με θεραπευτικές ιδιότητες και γλυκιά ευωδιά. LIME To Lime Tree ή Μοσχολεμονιά συμβολίζει την αγάπη των Θεών. Σύμφωνα με το μύθο, τα φύλλα του δένδρου, που απαντάται στα αιγαιοπελαγίτικα νησιά, προσέφεραν αθανασία. FIR WOOD Δένδρο με θρησκευτικές προεκτάσεις σύμφωνα με τους ιερείς των Κελτών της αρχαιότητας, που πίστευαν ότι το Έλατο συμβόλιζε την ελπίδα. Σχηματισμένο με μοναδική λεπτομέρεια, εκπέμπει ένα διακριτικό, φρέσκο, πράσινο άρωμα που συνδυάζει ξυλώδεις και γλυκές νότες. ΑΡΩΜΑ ΚΟΡΡΕΣ Οι φόρμουλες των αρωμάτων ΚΟΡΡΕΣ δεν περιέχουν συνθετικές ουσίες, όπως phthalates, polycyclic-musk compounds [PCM] και PEGs, οι οποίες χρησιμοποιούνται ως διαλύτες ή σταθεροποιητές των αρωμάτων, έχοντας στοχοποιηθεί για την πιθανότητα πρόκλησης ερεθισμών ή τη συσσώρευσή τους στον ανθρώπινο οργανισμό και τη μη βιο-αποικοδομησιμότητά τους. Περιέχουν αλκοόλ φυσικής προέλευσης, όπως από σιτάρι ή καλαμπόκι, ενώ το Δενδρολίβανο [Rosmarinus officinalis] έχει επιλεγεί ως το φυσικό αντιοξειδωτικό μέσο της σύνθεσης. Kατάλληλο για vegetarians/vegans.


G.O.O.D. Music- Cruel Summer [Review] - hiphop.gr\nΉταν πέρυσι τον Οκτώβριο όταν ο Kanye West ανακοίνωσε την κυκλοφορία ενός compilation album από το label του. Στην αρχή το μόνο που έγινε γνωστό ήταν ότι προοριζόταν να βγει στα μαγαζιά την Άνοιξη του 2012. Στο Φεστιβάλ Καννών, στα πλαίσια προβολής ενός short-film από τον Kanye West έγινε γνωστός και ο τίτλος του album. Επίσης, δόθηκε ημερομηνία κυκλοφορίας για τις 7 Αυγούστου. Ο καιρός πέρασε και μετά από πολλές αναβολές ο δίσκος κυκλοφόρησε τελικά στις 18 Σεπτεμβρίου. Μια προσπάθεια που υλοποιήθηκε απ’ όλο (σχεδόν) το δυναμικό της G.O.O.D. Music ερμηνευτικά και παραγωγικά αλλά και με την συμμετοχή εκλεκτών guests.\nΟ δίσκος ξεκινάει με το κομμάτι To The World στο οποίο εμφανίζονται ο Kanye West μαζί με τον R. Kelly και την Teyana Taylor. Θυμίζει αρκετά το ύφος του MBTF, με μια μακρά εισαγωγή από τον R. Kelly. Στη συνέχεια μπαίνει ο Yeezy και μας μιλάει για την καλή ζωή που κάνει, ενώ στο τέλος μάλιστα αυτοαποκαλείται Θεός της rap. Το κομμάτι κλείνει με την Teyana Taylor. Συμπαθητικό κομμάτι σε γενικές γραμμές, το album ξεκινάει όπως πρέπει.\nΣτη συνέχεια, ακούμε το Clique. Κομμάτι από τους Big Sean, Jay-Z και Kanye West και τέταρτο single του Cruel Summer. Ένα άκρως κολλητικό και καλοδουλεμένο beat δένει ιδανικά σ’ ένα από τα highlights του δίσκου. Ξεχωρίζουν ο Kanye κυρίως και στη συνέχεια ο Jay-Z. Ο Big Sean κινείται σε καλά επίπεδα, χωρίς να είναι κάτι ιδιαίτερο (λάθος εκ μέρους του να αναφερθεί στον εαυτό του ως B.I.G).\nTrack 3 το Mercy, πρώτο single του δίσκου. Κομμάτι από Kanye West, Big Sean, Pusha-T & 2 Chainz. Το άλμπουμ έχει πάρει για τα καλά μπρος και το Mercy ξεχωρίζει κι αυτό. Μιλάμε για το καλύτερο ίσως rap single του Καλοκαιριού που προκάλεσε αίσθηση παντού και έκανε πολλούς να μιλάνε για εδραίωση της G.O.O.D. Music ως καλύτερου rap label στις Η.Π.Α. Μέχρι τώρα ο δίσκος ανταποκρίνεται στις προσδοκίες μου. Ίσως θα ήμουν περισσότερο ενθουσιασμένος αν δεν είχαμε ακούσει όλα αυτά τα κομμάτια από πριν.\nΜετά, έχουμε το New God Flow με τους Kanye West, Pusha-T & Ghostface Killah και τρίτο single του δίσκου. Το κομμάτι είχε κυκλοφορήσει μέσα στο Καλοκαίρι αλλά στην έκδοση που υπάρχει στο cd έχει προστεθεί ο Ghostface Killah των θρυλικών Wu Tang Clan. Ο δίσκος συνεχίζει να εντυπωσιάζει, με τους τρεις rappers να βάζουν τα δυνατά τους και τον Ghostface να ξεχωρίζει. Το πιο hardcore κομμάτι του δίσκου μέχρι τώρα.\nThe Morning για την συνέχεια, με τους Pusha-T, Raekwon, Common, Cyhi Da Prynce, 2 Chainz, Kid Cudi & D’Banj. Πρώτος εμφανίζεται ο περίφημος Chef των Wu Tang κι αυτό ομολογουμένως να είναι κάπως άδικο για όλους τους υπόλοιπους. Ο Pusha-T μόνο στέκεται στο ύψος των περιστάσεων, ενώ στα αρνητικά θα έβαζα την πολύ μικρή συμμετοχή του Common. Σε γενικές γραμμές όμως κι αυτό το κομμάτι είναι πολύ καλό.\nΤο Cold το οποίο είναι και δεύτερο single είχε κυκλοφορήσει από τις αρχές του χρόνου με άλλο τίτλο στην αρχή. Ένα ακόμη δυνατό beat από τον Hit Boy (μετά το Clique) και μαζί με έναν οργισμένο Kanye West να συνθέτουν ένα δυναμικό δίδυμο. Δεν μπορώ να καταλάβω για ποιο λόγο συμμετέχει ο DJ Khaled σ’ αυτό, αλλά σε γενικές γραμμές είναι κι αυτό στο ίδιο επίπεδο με τα προηγούμενα 5 τραγούδια.\nΣυνεχίζοντας να ακούω τον δίσκο μου δόθηκε η αίσθηση ότι πατήθηκε ένας διακόπτης. Μπορεί η εξήγηση να είναι ότι ήθελαν να το χωρίσουν σε δύο μέρη. Μαζί με το γεγονός ότι ουσιαστικά τα καλύτερα τραγούδια είναι στο πρώτο μέρος του δίσκου, κάνουν εξαιρετικά αδύναμη την συνέχεια. Όχι ακριβώς αδύναμη για την ακρίβεια αλλά πιο πολύ μοιάζει σαν να πρόκειται για R&B δίσκο. Αυτό δεν είναι κακό αλλά οι ερμηνείες είναι πολύ κάτω των προσδοκιών ως επί το πλείστον και δεν εντυπωσιάζουν. Μια λύση ίσως θα ήταν να δομηθεί καλύτερα η tracklist ώστε να μην φαίνεται τόσο πολύ η εμφανής αυτή διαφορά κατεύθυνσης στον ήχο.\nΣ’αυτά τα 6 κομμάτια ξεχωρίζουν τα The One από Kanye West, Big Sean, 2 Chainz & Marsha Ambrosius και το remix του Don’t Like από Chief Keef με συμμετοχή από Kanye West, Big Sean, Pusha-T & Jadakiss.\nΜια ακόμη ένσταση που έχω είναι η απουσία του Mos Def καθώς και η ελάχιστη συνεισφορά από τον Common. Ειδικότερα από την στιγμή που δίνεται τόσος χώρος σε Big Sean, 2 Chainz καθώς και ένα ολόκληρο κομμάτι στον Kid Cudi δεν καταλαβαίνω τον λόγο της απουσίας αυτών των δύο. Όπως επίσης και η απουσία του Q Tip από το παραγωγικό κομμάτι.\nΣε γενικές γραμμές, έμεινα ευχαριστημένος ακούγοντας το compilation αυτό album. Το πρώτο μισό είναι εντυπωσιακό με μόνο μείον να είναι ότι είχαμε ήδη ακούσει τα τέσσερα από τα έξι κομμάτια. Το δεύτερο μέρος όπως είπα και πιο πάνω ρίχνει κατά πολύ τον δίσκο και το συνολικό αποτέλεσμα. Λείπει αυτό το concept που θα έκανε το Cruel Summer να ξεχωρίσει. Ο δίσκος μοιάζει ασύνδετος και το αποτέλεσμα μου φαίνεται αρκετά βιαστικό με τα μισά σχεδόν κομμάτια να τα έχουμε ακούσει ήδη και τον αριθμό των τραγουδιών να είναι υπερβολικά μικρός. Η αλήθεια είναι ότι είχα περισσότερες προσδοκίες από το Cruel Summer, χωρίς αυτό να σημαίνει όμως ότι ο δίσκος δεν είναι καλός. Σαφώς πιο μέτριος απ’ ότι περίμενα αλλά καλός. Παραγωγικά πάντως, ο δίσκος κινείται σε καλύτερα επίπεδα κι εκεί φαίνεται ότι έγινε η περισσότερη δουλειά με την βοήθεια αρκετών συντελεστών όπως Hudson Mohawke, Hit Boy, Mike Dean, Jeff Bhasker, Illmind, Mannie Fresh, Tom Brow, Dan Black & Young Chop.\nΚομμάτια που ξεχωρίζουν: Clique, Mercy, New God Flow, The Morning, The One.\nΠέμπτη, 27 Σεπτεμβρίου 2012 7:40 ΠΜ\nΞένο hip-hop, Μαϊ 6


Πρόσκληση για Γενική Συνέλευση περί τροποποίησης του Καταστατικού του Σ.Κ.Φ.Ε. | ΣΚΦΕ\nΔ.Ο.Ε. – Ο.Λ.Μ.Ε. – Ο.Ι.Ε.Λ.Ε. – Κοινή αγωνιστική πορεία\tΑποτελέσματα ψηφοφορίας Τροποποίησης του Καταστατικού του Σ.Κ.Φ.Ε.\nΔΗΜΟΣΙΕΥΘΗΚΕ 17.09.2021 ΑΝΑΚΟΙΝΩΣΕΙΣ, ΠΡΟΤΕΙΝΟΜΕΝΑ ΑΡΘΡΑ\nΑρ. πρωτ. 505\nΘέμα: Πρόσκληση για Γενική Συνέλευση περί τροποποίησης του Καταστατικού του Σ.Κ.Φ.Ε.\nΤο Διοικητικό Συμβούλιο του Συλλόγου μας κατά τη συνεδρίαση της Πέμπτης 16 Σεπτεμβρίου 2021, αποφάσισε τη σύγκληση διαδικτυακής Γενικής Συνέλευσης την Τρίτη 28 Σεπτεμβρίου 2021 και ώρα 17:00.\nΘέμα Ημερήσιας Διάταξης της Γενικής Συνέλευσης:\nΤροποποίηση του Καταστατικού του Σ.Κ.Φ.Ε.\nΌσοι συνάδελφοι μέλη του Σ.Κ.Φ.Ε., επιθυμούν να τακτοποιήσουν τις οικονομικές τους εκκρεμότητες προκειμένου να συμμετάσχουν στη Γενική Συνέλευση, μπορούν να απευθύνονται στα μέλη του Δ.Σ. του Σωματείου μας κ. Μαρία Λαγουρού στα Σχολεία του Ψυχικού και κ. Αρχοντούλα Σαββιδάκη στα Σχολεία της Εκάλης έως και τη Δευτέρα 27 Σεπτεμβρίου 2021.\nΗ μαζική συμμετοχή μας στη συγκεκριμένη Γενική Συνέλευση είναι καθοριστικής σημασίας!\n Θα λάβετε νέα ενημέρωση για τον τρόπο διεξαγωγής της Γενικής Συνέλευσης και της σχετικής ψηφοφορίας.


ΚΑΝΟΝΙΣΜΟΙ ΓΙΑ ΤΟΥΣ ΑΓΩΝΕΣ (Έκδοση Μάιος 2007) - PDF\nΚΑΝΟΝΙΣΜΟΙ ΓΙΑ ΤΟΥΣ ΑΓΩΝΕΣ (Έκδοση Μάιος 2007)\nDownload "ΚΑΝΟΝΙΣΜΟΙ ΓΙΑ ΤΟΥΣ ΑΓΩΝΕΣ (Έκδοση Μάιος 2007)"\n1 Κ Ω Δ Ι Κ Α Σ Δ Ι Α Φ Η Μ Ι Σ Η Σ Τ Ο Υ Ξ Ι Φ Ο Μ Α Χ Ο Υ ΓΕΝΙΚΕΣ ΑΡΧΕΣ Δ.1 Για όλους τους ολυμπιακούς και προ-ολυμπιακούς αγώνες, ισχύουν μόνον οι κανόνες του Ολυμπιακού Καταστατικού Χάρτη, ιδιαίτερα οι Κανόνες 26 και 53 και τα κείμενα εφαρμογής. Δ.2 Ο παρών Κώδικας ισχύει, σεβόμενος τον κανονισμό της Δ.Ο.Ε., σε όλους τους διεθνείς αγώνες ξιφασκίας, όποιος και αν είναι ο υπεύθυνος για τη διοργάνωσή τους (Δ.Ο.Ξ. Εθνικές Ομοσπονδίες). Δ.3 Η διαφήμιση στις εγκαταστάσεις ανήκει στην αρμοδιότητα των διοργανωτών. Επιτρέπεται από τη Δ.Ο.Ξ. στο βαθμό που, δεν προκαλεί ενόχληση στους αθλητές, τους κριτές ή τους θεατές. Οι απαιτήσεις της τηλεόρασης είναι σεβαστές. ΣΥΛΛΟΓΙΚΟ ΣΥΜΒΟΛΑΙΟ ΔΙΑΦΗΜΙΣΗΣ Οι Συμβαλλόμενοι Δ.4 Το συλλογικό συμβόλαιο διαφήμισης συνάπτεται ανάμεσα: 1. Τον χρηματοδότη, εμπορική, βιομηχανική ή φιλανθρωπική επιχείρηση που σκοπεύει να υποστηρίξει, υπό ορισμένους όρους, μία ομάδα, ένα σύνολο ξιφομάχων, ένα σωματείο, έναν τοπικό φορέα, μία ομοσπονδία ή έναν διοργανωτή αγώνων. 2. Έναν αθλητικό φορέα επίσημα αναγνωρισμένο σύμφωνα με τους κανόνες της Δ.Ο.Ξ. ή μίας Εθνικής Ομοσπονδίας. α. Το συμβόλαιο για τη χρήση εικόνας (Πρβλ. παρακάτω Δ.11.1) δεν μπορεί να συναφθεί παρά από την Δ.Ο.Ξ., την Εθνική Ολυμπιακή Επιτροπή ή την Εθνική Ομοσπονδία της ενδιαφερόμενης ομάδας. (Πρβλ. Κανόνας 26 της Δ.Ο.Ε.) β. Το συμβόλαιο για φορητή διαφήμιση (Πρβλ. Δ.12) μπορεί να συναφθεί από την Δ.Ο.Ξ., την Εθνική Ολυμπιακή Επιτροπή ή την Εθνική Ομοσπονδία. γ. Ένας φορέας δεν μπορεί να συνάψει συμβόλαιο διαφήμισης παρά μόνο στα πλαίσια της αρμοδιότητάς του. Σε περίπτωση σύγκρουσης ανάμεσα σε διάφορα συμβόλαια, η σειρά προτεραιότητας είναι: Δ.Ο.Ξ. και μετά Εθνική Ομοσπονδία. Στα πλαίσια των Ολυμπιακών Αγώνων, οι διατάξεις που προβλέπονται από την Δ.Ο.Ε έχουν προτεραιότητα έναντι αυτών που υιοθετούνται από την Εθνική Ολυμπιακή Επιτροπή, την Δ.Ο.Ξ. και την Εθνική Ομοσπονδία. 3. Ενας αθλητής δεν μπορεί να συνάψει ατομικό συμβόλαιο διαφήμισης ή να λάβει καμμία αμοιβή σχετική με διαφήμιση παρά μόνο με τη σύμφωνη γνώμη της Εθνικής του Ομοσπονδίας, σύμφωνα με τις ρυθμίσεις του παρακάτω Κεφαλαίου ΙΙΙ. 82\n2 Μορφή Δ.5 1. Το συμβόλαιο συντάσσεται υποχρεωτικά εγγράφως, υπογράφεται από τα συμβαλλόμενα μέρη και γίνεται δεκτό από τους ενδιαφερόμενους αθλητές. 2. Οι Εθνικές Ομοσπονδίες είναι υπεύθυνες απέναντι στην Εθνική Ολυμπιακή τους Επιτροπή και στην Δ.Ο.Ξ., για το νομότυπο των συμβολαίων που συνάπτονται από τους τοπικούς φορείς ή τα Σωματεία και μπορούν να εγκρίνουν τα συμβόλαια αυτά ή να ορίσουν μία διαδικασία ελέγχου. 3. Σε περίπτωση καταγγελίας ή παράβασης, η Δ.Ο.Ξ. μπορεί να απαιτήσει από την Εθνική Ομοσπονδία, όλα τα δικαιολογητικά, συμπεριλαμβανομένης και της κοινοποίησης του συμβολαίου, εκτός από τους οικονομικούς όρους. Θέση του αθλητή Δ.6 1. Ένας αθλητής δεν μπορεί να υποχρεωθεί να μετάσχει παρά τη θέλησή του, σε διαφημιστική ενέργεια, ακόμη και αν αυτή περιέχει όρο αποκλειστικότητας. 2. Ένας αθλητής δεν μπορεί να αποκλεισθεί από μία πρόκριση ή από μία αθλητική δραστηριότητα, με αποκλειστική αιτία το ότι δεν θέλει να μετάσχει σε μία διαφημιστική ενέργεια. 3. Ο αθλητής μπορεί να αντιμετωπίσει άρνηση καταβολής του τμήματος των παροχών (μετακίνηση, συντήρηση, υλικό, κλπ.), που χρηματοδοτείται από ένα συμβόλαιο διαφήμισης, στο οποίο δεν θέλησε να μετάσχει. 4. Ο αθλητής που έχει προκριθεί δεν μπορεί να αρνηθεί να φορέσει και να χρησιμοποιήσει την ομοιόμορφη εξάρτυση που όρισε η Ομοσπονδία του για το σύνολο της εθνικής ομάδας με την ευκαιρία ενός αγώνα. ΑΤΟΜΙΚΟ ΣΥΜΒΟΛΑΙΟ Αρχή Δ.7 Ένας αθλητής μπορεί να συνάψει συμβόλαιο με μία εταιρεία ή ίδρυμα, ικανού να τον στηρίζει συμπεριλαμβάνοντας οικονομικούς όρους στην προετοιμασία του, αποκλειστικά και μόνο με την έγγραφη έγκριση της Ομοσπονδίας του. Οροι Δ.8 Το συμβόλαιο δεν μπορεί να αναφέρεται παρά μόνο στην χρησιμοποίηση της εικόνας του αθλητή και δεν μπορεί να περιλαμβάνει καμία ρύθμιση σχετική με τον τρόπο προπόνησης του αθλητή και με την επιλογή των αγώνων που θα λάβει μέρος. Για να δοθεί έγκριση από την ενδιαφερόμενη Εθνική Ομοσπονδία, πρέπει να αναφέρει ρητά ότι οι απαιτήσεις της Ομοσπονδίας ή του Σωματείου υπερισχύουν συστηματικά και σε κάθε περίπτωση έναντι αυτών της εταιρείας ή του ιδρύματος, με το οποίο έχει συνάψει το συμβόλαιο. 83\n3 ΕΙΔΙΚΟΣ ΚΑΝΟΝΙΣΜΟΣ Σήματα Δ.9 Ορισμός Σήμα είναι το όνομα ή τα διακριτικά που επιτρέπουν την αναγνώριση της προέλευσης, του κατασκευαστή ή του πωλητή ενός αντικειμένου της εξάρτυσης του αθλητή. Από την στιγμή που ένα σήμα υπερβαίνει τις συνήθεις ή επιτρεπόμενες διαστάσεις, γίνεται διαφημιστικό και εμπίπτει στις παρακάτω διατάξεις. (Πρβλ. Δ.12) Δ.10 Θέσεις και Διαστάσεις 1. Τα αντικείμενα της εξάρτυσης ενός αθλητή μπορούν να φέρουν τα ακόλουθα ορατά σήματα: α) Μάσκα : Ένα σήμα στο ακραίο τμήμα του πίσω στηρίγματος. Μέγιστη διάσταση: 6,0x5,5 εκ. β) Βέστα : Ένα σήμα στο κάτω μέρος της βέστας, πάνω στο γοφό από την πλευρά του μη οπλισμένου βραχίονα. Μέγιστη διάσταση: 4,5x2,0 εκ. γ) Κοντό Παντελόνι : Ένα σήμα στο κάτω μέρος του παντελονιού, μόνο από την μία πλευρά. Μέγιστη διάσταση: 4,5x2,0 εκ. δ) Κάλτσες : Ένα σήμα σε κάθε κάλτσα. Μέγιστη διάσταση: 4,5x2,0 εκ. ε) Υποδήματα : Το όνομα της μάρκας σε κάθε υπόδημα. Μέγιστη διάσταση: 4,5x2,0 εκ. ή τα συνηθισμένα διακριτικά. (Π.χ.: ταινίες) στ) Γάντι : Κανένα σήμα. ζ) Όπλο : Κανένα σήμα ορατό από απόσταση. 2. Το αντικείμενο της εξάρτυσης δεν μπορεί να φέρει κανένα διακριτικό σημείο (ταινία, σχέδιο, κορδέλα, κλπ.) εκτός από τα σήματα που επιτρέπονται πιο πάνω. 3. Το συμπληρωματικό υλικό μπορεί να φέρει τα ακόλουθα σήματα κατασκευαστή: α) Φόρμα : Το συνηθισμένο χωρίς κείμενο σήμα της φόρμας, όπως αυτό εμφανίζεται στο σύνολο της παραγωγής του κατασκευαστή (π.χ. ταινίες της Adidas) και ένα διακριτικό, με μέγιστη διάσταση: 10,0x10,0 εκ. στο αριστερό μέρος του στήθους ή το όνομα, με μέγιστη διάσταση: 10,0x4,0 εκ. στο αριστερό μέρος του στήθους. β) Σάκος Όπλων : Χωρίς περιορισμό. γ) Αθλητικός Σάκος : Χωρίς περιορισμό. Χρησιμοποίηση της εικόνας του αθλητή Δ Ορισμός Πρόκειται για συμβόλαια διαφήμισης που προβλέπουν: 84\n4 α) τη χρησιμοποίηση της παρουσίας ενός αθλητή, β) τη χρησιμοποίηση του ονόματος ενός αθλητή, γ) τη χρησιμοποίηση του πορτραίτου ενός αθλητή, δ) τη χρησιμοποίηση των δηλώσεων ενός αθλητή, ε) τη χρησιμοποίηση των επιδόσεων ενός αθλητή, στ) Κάθε άλλη χρησιμοποίηση της εικόνας ή της φήμης ενός αθλητή, των οποίων γίνεται εκμετάλλευση για διαφημιστικούς σκοπούς. 2. Κανονισμός Οι παραπάνω διατάξεις (Δ.4, Δ.5, Δ.6) εφαρμόζονται υποχρεωτικά, όπως και το Άρθρο του Καταστατικού της Δ.Ο.Ξ. και ο Κανόνας 26 της Δ.Ο.Ε. Φορητή διαφήμιση Δ Ορισμός α) Η φορητή διαφήμιση συνίσταται σε κάθε όνομα ή διακριτικό εκτός του σήματος του κατασκευαστή ή πωλητή του μέρους της εξάρτυσης (Πρβλ. Δ.9) που εμφανίζεται στο υλικό, το βοηθητικό υλικό ή την εξάρτυση του αθλητή. β) Το σήμα που υπερβαίνει τα συνηθισμένα ή παραπάνω καθιερωμένα όρια (Πρβλ. Δ.10) συνιστά διαφήμιση. γ) Απαγορεύονται όλες οι διαφημίσεις που αντίκεινται στο νόμο της χώρας στην οποία διεξάγεται ο αγώνας. 2. Ενδύματα ξιφασκίας και υλικό α) Εάν η Ομοσπονδία και/ή ο αθλητής υπογράψει/-ψουν συμβόλαιο συνεργασίας με εμπορική ή άλλη επιχείρηση, το λογότυπο των 125 cm 2 το μέγιστο μπορεί να τεθεί στο πάνω μέρος του μανικιού της βέστας (μη οπλισμένος βραχίονας) ή στο πλαϊνό μέρος (αριστερά ή δεξιά) του παντελονιού, ή στις κάλτσες. Για τη σπάθη, δεν υπάρχει λογότυπο στο μανίκι. β) Ο αριθμός των λογοτύπων δεν μπορεί να είναι πάνω από τέσσερα. Η συνολική επιφάνεια του συνόλου των λογοτύπων δεν μπορεί να ξεπερνά συνολικά τα 500 cm Εσωτερική και εξωτερική ένδυση α) Στην επίσημη εσωτερική ένδυση μίας Εθνικής Ομοσπονδίας είναι δεκτή η διαφήμιση στην πλάτη, μεταξύ των ώμων: I. είτε σε γραμμή που δεν ξεπερνά σε ύψος τα 10 εκ. ii. είτε σε διακριτικό που δεν ξεπερνά την διάσταση των 15,0x15,0 β) Μπορεί επίσης να τοποθετηθεί οριζόντια στην μπροστινή δεξιά πλευρά της εσωτερικής ένδυσης το λογότυπο του συνεργάτη της Ομοσπονδίας ή του συνεργάτη που έχει επιλεχθεί για το σχετικό όπλο. Το λογότυπο αυτό δεν μπορεί να ξεπερνά την διάσταση των 50 cm 2. γ) Επιπλέον, εάν ο αθλητής έχει υπογράψει συμβόλαιο συνεργασίας με εμπορική ή άλλη εταιρεία, η επίσημη εσωτερική ένδυση μπορεί να φέρει το ίδιο λογότυπο με τη στολή ξιφασκίας. δ) Στα Παγκόσμια Πρωταθλήματα επιτρέπεται μόνο η επίσημη εσωτερική ένδυση της Εθνικής Ομοσπονδίας. (Πρβλ. σημείο Δ.12.3.α) 85\n5 ε) Στους άλλους αγώνες (εκτός από το βάθρο της πίστας των αγώνων Α Κατηγορίας), η διαφήμιση στην εσωτερική ένδυση, στο μπουρνούζι και κάθε άλλη ένδυση είναι ελεύθερη και δεν έχει άλλο περιορισμό παρά μόνο την έγκριση της Εθνικής Ομοσπονδίας, στην οποία ανήκει ο αθλητής. 4. Βοηθητικό υλικό Πάνω στους σάκους της ξιφασκίας και στους αθλητικούς σάκους η διαφήμιση είναι ελεύθερη. 5. Τηλεόραση Δ Αρχές α) Όταν ένας αγώνας αποτελεί αντικείμενο τηλεοπτικού ρεπορτάζ, οι επιθυμίες της τηλεόρασης έχουν προτεραιότητα εντός του ορίου των κανόνων που έχουν προαναφερθεί. β) Στο μέτρο του δυνατού, οι διοργανωτές πρέπει να αναφέρουν στους όρους συμμετοχής, τον τρόπο με τον οποίο είναι δεκτή η διαφήμιση που φέρουν οι αθλητές. Ταινία γύρω από τον μηρό ή αυτοκόλλητο α) Οι διοργανωτές ενός αγώνα μπορούν να αναγνωρίζουν τους αθλητές εφοδιάζοντάς τους με έναν αριθμό, που βρίσκεται πάνω σε μία ταινία γύρω από τον μηρό ή πάνω σε ένα αυτοκόλλητο. β) Η χρήση αυτής της ταινίας γύρω από τον μηρό ή αυτού του αυτοκόλλητου είναι υποχρεωτική για τους αθλητές. γ) Το αυτοκόλλητο πρέπει να είναι από αδρό υλικό, ώστε να αποφεύγεται το γλίστρημα της αιχμής. δ) Η ταινία γύρω από τον μηρό ή το αυτοκόλλητο μπορεί να φέρει διαφήμιση μέσα στα όρια του κανονισμού που ακολουθεί. ε) Η εγκύκλιος που καθορίζει τους όρους συμμετοχής στους αγώνες πρέπει να προσδιορίζει ότι οι αθλητές θα φέρουν μία ταινία γύρω από τον μηρό ή ένα αυτοκόλλητο και ποια θα είναι η διαφήμιση. Η δήλωση συμμετοχής στους αγώνες υπονοεί και αποδοχή από τον αθλητή της υποχρέωσης να φέρει την ταινία γύρω από τον μηρό ή το αυτοκόλλητο. 2. Θέσεις και διαστάσεις α) Η ταινία πρέπει να είναι στερεωμένη στον μηρό της πλευράς του μη οπλισμένου βραχίονα. Η μέγιστη διάσταση της ταινίας είναι 20,0x20,0 εκ. Ο αριθμός του αθλητή πρέπει να έχει ελάχιστο ύψος 10 εκ. και πλάτος 15 εκ. β) Τα αυτοκόλλητα πρέπει να είναι στερεωμένα από κάθε πλευρά της μάσκας, στην πλάγια όψη. Η μέγιστη διάσταση του αυτοκόλλητου είναι 10 εκ. στο πλάτος και 15 εκ. στο ύψος. Ο αριθμός του αθλητή πρέπει να έχει ελάχιστο ύψος 8 εκ. και πλάτος 8 εκ. Στο ξίφος ασκήσεως και στο ξίφος μονομαχίας, οι αθλητές πρέπει να φορούν μόνο το αυτοκόλλητο του αγώνα που διεξάγεται. 86\n6 γ) Και στις δύο περιπτώσεις, η διαφήμιση, κείμενο ή διακριτικό, πρέπει να βρίσκεται κάτω από τον αριθμό και δεν πρέπει να υπερβαίνει σε ύψος τα 0,35 εκ. δ) Εάν το αυτοκόλλητο της μάσκας δεν φέρει νούμερο, δεν μπορεί να χρησιμοποιηθεί για διαφημιστικούς σκοπούς παρά μόνο κατόπιν εγκρίσεως της Δ.Ο.Ξ. ΚΥΡΩΣΕΙΣ Ατομικό συμβόλαιο (Δ.7, Δ.8) Δ.14 Σε περίπτωση παράβασης των σχετικών με το ατομικό συμβόλαιο κανόνων, ο αθλητής τιμωρείται με αποκλεισμό. Εάν, μετά το τέλος της περιόδου αποκλεισμού, ο αθλητής υποπέσει σε εκ νέου παράβαση, τότε χάνει την ιδιότητα του ερασιτέχνη και του αφαιρείται η αθλητική άδεια (licence). Βλ. Πειθαρχικός Κανονισμός της Δ.Ο.Ξ. (Κεφάλαιο VII του Καταστατικού της Δ.Ο.Ξ.) Αντικανονικό σήμα (Δ.10.1, α-ζ) Δ.15 Υποχρέωση να αλλάξει αμέσως το αντικείμενο της εξάρτυσης και παρατήρηση, και στη συνέχεια κύρωση, σύμφωνα με τα Άρθρα Τ.114., Τ.118., Τ η ομάδα. Διαφήμιση πάνω στο ένδυμα (Δ.12.2.α Δ.12.2.β) Δ.16 Υποχρέωση να αλλάξει αμέσως το αντικείμενο της εξάρτυσης και εφαρμογή των Άρθρων Τ.114., Τ.118., Τ η ομάδα ή του Άρθρου Τ.108. Δ.17 Διαφήμιση αντικανονική ή μη επιτρεπόμενη (Δ.12.3.α Δ.12.3.ε) 1. Υποχρέωση να απομακρύνει το αντικανονικό αντικείμενο και παρατήρηση. 2. Σε περίπτωση υποτροπής κατά τη διάρκεια των αγώνων, εφαρμογή των Άρθρων Τ.114., Τ.118., Τ η ομάδα Δ.18. Ταινίες γύρω από τον μηρό και αυτοκόλλητα (Δ.13.1 & Δ.13.2) 1. Εάν ένας αθλητής αρνηθεί να φορέσει την ταινία γύρω από το μηρό ή το αυτοκόλλητο ενώ τούτο έχει αναγγελθεί κανονικά στους όρους συμμετοχής, αυτός αποκλείεται από τους αγώνες και δεν περιλαμβάνεται στην κατάταξη. 2. Αν οι ταινίες ή τα αυτοκόλλητα δεν είναι σύμφωνα με τους κανονισμούς, ο διοργανωτής πρέπει να τα αποσύρει και αν δεν τα αποσύρει, πρέπει να πληρώσει πρόστιμο $ 500 Η.Π.Α. στην Εθνική Ομοσπονδία. 3. Εάν πρόκειται για αγώνες που υπολογίζονται για το Κύπελλο Κόσμου (Αγώνες Α Κατηγορίας), το πρόστιμο είναι $ Η.Π.Α. υπέρ της Δ.Ο.Ξ. και η διοργανώτρια χάνει αυτόματα την διάκρισή της Α Κατηγορίας για το επόμενο έτος. 87\n7 4. Σε περίπτωση υποτροπής σε διάστημα 5 ετών, το πρόστιμο διπλασιάζεται και η διοργάνωση δεν περιλαμβάνεται πλέον στο Διεθνές Καλεντάρι για 3 έτη. Διαφήμιση εικόνας (Δ.11) Δ.19 Κυρώσεις 1. Η πρώτη παράβαση της διαφήμισης εικόνας έξω από τους όρους ενός συμβολαίου που έχει συναφθεί κανονικά τιμωρείται με παρατήρηση από την Εθνική Ομοσπονδία ή την Δ.Ο.Ξ. 2. Η πρώτη υποτροπή τιμωρείται με αποκλεισμό 6 μηνών. 3. Η δεύτερη υποτροπή τιμωρείται με αποκλεισμό 1 έτους. 4. Οι επόμενες υποτροπές τιμωρούνται με αποκλεισμό 2 ετών σε κάθε παράβαση. Δ Παράπτωμα Το παράπτωμα του κατηγορούμενου αθλητή χρήζει αποδείξεως. 2. Εάν ο αθλητής αμφισβητήσει ότι είναι υπεύθυνος για την παράβαση, πρέπει να εξουσιοδοτήσει την Δ.Ο.Ξ., ώστε αυτή να προβεί στις απαραίτητες έρευνες και να αναθέσει στην Δ.Ο.Ξ. να κινηθεί κατά του δράστη της κατάχρησης. Άλλως, εφαρμόζεται αυτοδικαίως το σημείο β)1. που αναφέρεται πιο πάνω. Δ.21 Αρμοδιότητα και διαδικασία 1. Το αρμόδιο όργανο της Δ.Ο.Ξ. είναι η Πειθαρχική Επιτροπή βλ. Πειθαρχικός Κώδικας της Δ.Ο.Ξ. (Κεφάλαιο VII του Καταστατικού της Δ.Ο.Ξ.) 2. Η Δ.Ο.Ξ. κοινοποιεί στις Εθνικές Ομοσπονδίες τις κυρώσεις που έχουν καταστεί οριστικές. 88\nΚΑΝΟΝΙΣΜΟΣ ΣΤΟΛΩΝ ΠΡΩΤΑΘΛΗΜΑΤΟΣ SUPER LEAGUE. Άρθρο 1 Γενικά\nΚΑΝΟΝΙΣΜΟΣ ΣΤΟΛΩΝ ΠΡΩΤΑΘΛΗΜΑΤΟΣ SUPER LEAGUE Άρθρο 1 Γενικά 1. Ο Κανονισμός Στολών ορίζει τα κριτήρια έγκρισης της ποδοσφαιρικής στολής καθώς και τις προϋποθέσεις για τη διαφήμιση των χορηγών του συλλόγου\nΤο θεσμικό πλαίσιο της ραδιοτηλεοπτικής μετάδοσης αθλητικών γεγονότων\nΤο θεσμικό πλαίσιο της ραδιοτηλεοπτικής μετάδοσης αθλητικών γεγονότων Χάρις Τσίγκου, Ειδικός Ειδικός Επιστήμονας ΕΣΡ Η συμβιωτική σχέση τηλεόρασης και αθλητισμού Πορεία ευθέως ανάλογη της τεχνολογικής\nΕΝΣΤΑΣΕΙΣ (δικαίωμα, αναλυτική διαδικασία υποβολής)\nΕΝΣΤΑΣΕΙΣ (δικαίωμα, αναλυτική διαδικασία υποβολής) Δικαίωμα υποβολής ένστασης εκ μέρους ενός συλλόγου που συμμετέχει στη συγκεκριμένη διοργάνωση, έχει μόνο ο δηλωμένος νόμιμος προπονητής σύμφωνα με όσα\nΚΥΠΡΙΑΚΗ ΣΚΑΚΙΣΤΙΚΗ ΟΜΟΣΠΟΝΔΙΑ CYPRUS CHESS FEDERATION Πειθαρχικοί Κανονισμοί 1. Οι αθλητές, οι διοικητικοί παράγοντες, οι προπονητές, οι διαιτητές και τα αθλητικά σωματεία-μέλη της ΚΥΣΟ έχουν υποχρέωση\nΚΩΔΙΚΑΣ ΔΕΟΝΤΟΛΟΓΙΑΣ ΤΟ ΕΠΑΓΓΕΛΜΑ ΤΟΥ ΕΛΛΗΝΑ ΠΡΟΠΟΝΗΤΗ ΠΟΔΟΣΦΑΙΡΟΥ Άρθρο 1ο Ο προπονητής ποδοσφαίρου είναι έμμισθος εργάτης, διδάσκαλος και δημιουργός του Έλληνα ποδοσφαιριστή. Αποστολή και προορισμός\nΑ Γ Ω Ν Ω Ν. Ο.1 Oι επίσημοι αγώνες της Δ.O.Ξ. διοργανώνονται σύμφωνα με τους ακόλουθους κανόνες.\nΚ Α Ν Ο Ν Ε Σ Τ Ω Ν Ο Ρ Γ Α Ν Ω Σ Η Σ Α Γ Ω Ν Ω Ν Kεφάλαιο 1ο - AΓΩNEΣ Ο.1 Oι επίσημοι αγώνες της Δ.O.Ξ. διοργανώνονται σύμφωνα με τους ακόλουθους κανόνες. Ο.2 1. Oι επίσημοι αγώνες της Δ.O.Ξ. είναι ανοικτοί\nΚΑΝΟΝΙΣΜΟΣ ΕΓΓΡΑΦΩΝ ΜΕΤΕΓΓΡΑΦΩΝ\nΚΑΝΟΝΙΣΜΟΣ ΕΓΓΡΑΦΩΝ ΜΕΤΕΓΓΡΑΦΩΝ Οροι και προϋποθέσεις εγγραφής μετεγγραφής ή αποδέσμευσης Έλληνα αθλητή ξιφασκίας, σε αθλητικά ερασιτεχνικά σωματεία. Δικαιολογητικά Ακυρότητες Κυρώσεις : ΚΕΦΑΛΑΙΟ Α Άρθρο\nΤΕΧΝΙΚΟΙ ΚΑΝΟΝΙΣΜΟΙ (Έκδοση Μάιος 2007)\nΜ Ε Ρ Ο Σ Τ Ε Τ Α Ρ Τ Ο KANONEΣ ANAMETPHΣHΣ ΣTH ΣΠAΘH TPOΠOΣ ME TON OΠOIO ΔIΔONTAI TA KTYΠHMATA Τ.70. 1. H σπάθη είναι όπλο νύξης και σπαθισμών με την κόψη ή με τη ράχη. 2. Όλα τα κτυπήματα που δίδονται\nΚΥΠΡΙΑΚΗ ΣΚΑΚΙΣΤΙΚΗ ΟΜΟΣΠΟΝΔΙΑ CYPRUS CHESS FEDERATION Κανονισμοί Εγγραφών-Μετεγγραφών Περί καθορισμού όρων και προϋποθέσεων εγγραφής και μετεγγραφής αθλητών των σωματείων-μελών της ΚΥΣΟ, χρόνου διενέργειας


Ενωμένοι με όπλο την ορθόδοξη πίστη θα σηκώσουμε το βάρος της προσφυγικής κρίσης - ΕΚΚΛΗΣΙΑ ONLINE\nΚυριακή, 10 Νοεμβρίου 2019 21:31\nΑρχική » ΝΕΑ » Ενωμένοι με όπλο την ορθόδοξη πίστη θα σηκώσουμε το βάρος της προσφυγικής κρίσης\nΗ ακύρωση των πτήσεων της Astra Airlines στέρησε την παρουσία του Μητροπολίτη Σερρών και Νιγρίτης κ. Θεολόγου κι έτσι στην λιτανεία των ιερών εικόνων παρέστη μόνο ο Μητροπολίτης Δημητριάδος και Αλμυρού Ιγνάτιος.\nΣτο μήνυμά του προς τον λαό της Χίου, από το βήμα της κεντρικής πλατείας του νησιού, ο Μητροπολίτης Ιγνάτιος εξήρε την ιστορία της Χίου ως τόπου μαρτύρων της πίστεως, αγωνιστών του έθνους αλλά και ευεργετών μέσα από τα κατορθώματά τους στην παγκόσμια ναυτιλία.\nΜάλιστα δεν παρέλειψε να αναφερθεί στο μείζον θέμα το προσφυγικό, με λόγο ήπιο και ενωτικό, λέγοντας ότι οι Μητροπολίτες της ηπειρωτικής Ελλάδας δεν θα πρέπει να ξεχνούν τα νησιά που σηκώνουν δυσανάλογα το φορτίο της διαχείρισής του. Μάλιστα τάχθηκε με την επικρατούσα θέση ότι, ο αριθμός των προσφύγων και των μεταναστών πρέπει να επιμεριστεί σε ολόκληρη την Ελλάδα.\nΣυστήνοντας ψυχραιμία και ενότητα ο Μητροπολίτης Ιγνάτιος σημείωσε ότι η ορθόδοξη πίστη είναι ο συνεκτικός κρίκος του έθνους και αυτός που τον κράτησε ενωμένο κάτω από δύσκολες περιόδους όπως η σκλαβιά επί 400 και πλέον χρόνια.\n1 χρόνο πριν ΜΗΤΡΟΠΟΛΕΙΣ, ΝΕΑΜητροπολίτης Δημητριάδος Ιγνάτιος, Ορθοδοξία\nΗ Θεσσαλονίκη υποδέχεται αύριο την Τίμια Κάρα του Αγίου Ιωάννου ΧρυσοστόμουΕκδήλωση για Γονείς στην Ι.Μ. Κισάμου & Σελίνου


Μάνος Γρυπάρης April 24, 2018\nΥπάρχουν καλά και κακά androids.\nΤο demo του Detroit: Become Human είναι διαθέσιμο στο PSN και στο GameWorld αποφασίσαμε να το παίξουμε για να πάρουμε μια πρώτη γεύση από το επερχόμενο Cinematic Adventure της Quantic Dream.\nΚατά την διάρκεια του demo είδαμε την γνώριμη αποστολή διάσωσης, η οποία έχει παρουσιαστεί στις E3 2018 και Gamescom 2018, απλά πλέον αυτή είναι η πρώτη φορά στην οποία μπορούμε να την δείξουμε δημόσια σε βίντεο. Κατά την διάρκειά της, ελέγχουμε ένα ανδροειδές, το RK800, με το οποίο θα πρέπει να σώσουμε ένα κοριτσάκι από τα χέρια ενός άλλου ανδροειδούς, του Daniel.\nΣτην συγκεκριμένη αποστολή, η οποία κατά πάσα πιθανότητα διεξάγεται σε ένα προχωρημένο σημείο του παιχνιδιού, προσπαθούμε να συλλέξουμε στοιχεία με τον RK800, τα οποία θα μας βοηθήσουν να αντιμετωπίσουμε τον κακοποιό και να σώσουμε το κοριτσάκι. Ο Daniel, έχει εκνευριστεί διότι διαπίστωσε ότι ο πατέρας της οικογένειας ήθελε να τον αντικαταστήσει με ένα άλλο ανδροειδές, ένα πιο προηγμένο μοντέλο. Ως εκ τούτου, αποφάσισε να απαγάγει την κόρη του και παράλληλα πυροβόλησε αδιακρίτως τόσο τον πατέρα, σκοτώνοντάς τον, όσο και αστυνομικούς.\nΦτάνοντας στη σκηνή του εγκλήματος που βρίσκεται σε εξέλιξη, εξετάζουμε το διαμέρισμα της οικογένειας βλέπουμε το γνώριμο μοντέλο χειρισμού της Quantic Dream. Χρησιμοποιώντας το δεξί analog stick δίνουμε εντολή για περισυλλογή στοιχείων, όπως επίσης και το touchpad του DualShock 4, όταν έρχεται η ώρα να αλληλεπιδράσουμε με συσκευές όπως tablets.\nΣυνομιλώντας με τον διοικητή της αστυνομίας που είναι επικεφαλής της ομάδας Swat μαθαίνουμε πληροφορίες για το ανδροειδές. Παράλληλα, μπορούμε να μεταβούμε όπου θέλουμε στον χώρο και να ψάξουμε για στοιχεία. Εξετάζουμε για παράδειγμα πτώματα στα οποία γίνεται αναφορά για το πόσα στοιχεία πρέπει να εντοπίσουμε στην οθόνη. Μετακινώντας αργά την κάμερα, εμφανίζεται το κουμπί Δ στα σημεία ενδιαφέροντος, συνεπώς απλά στοχεύουμε, πατάμε το κουμπί, βρίσκουμε τα στοιχεία και στη συνέχεια όταν τα βρούμε όλα τότε το ανδροειδές μας μπορεί να αναπαράγει την σκηνή φόνου και να εντοπίσει επιπλέον αντικείμενα και πληροφορίες.\nΣτη συνέχεια και αφού έχουμε συλλέξει όλα τα απαραίτητα στοιχεία, πηγαίνουμε στο ανδροειδές-κακοποιό. Προσπαθούμε να διαπραγματευτούμε μαζί του ώστε να αφήσει τον όμηρο. Όσα περισσότερα στοιχεία γνωρίζουμε, τόσο το καλύτερο για εμάς. Αν για παράδειγμα γνωρίζουμε το όνομά του τότε αυτό μας βοηθάει να χτίσουμε οικειότητα. Αν ξέρουμε πράγματα, όπως π.χ. το ότι επρόκειτο να αντικατασταθεί, τότε δείχνουμε ότι τον καταλαβαίνουμε κι ότι συμπάσχουμε μαζί του κι έτσι αυξάνουμε τις πιθανότητες επιτυχημένης διαπραγμάτευσης.\nΕπιπλέον, το ανδροειδές RK800 που ελέγχουμε, μπορεί να πάρει ένα όπλο μαζί του, το οποίο και βρίσκει στη σκηνή του εγκλήματος. Αν δεν το πάρουμε τότε δεν θα μπορέσουμε π.χ. να σκοτώσουμε το άλλο ανδροειδές και να σώσουμε εύκολα το κοριτσάκι, αλλά θα πρέπει είτε να θυσιάσουμε τον εαυτό μας και να πέσουμε στο κενό μαζί του για να σωθεί ο όμηρος, είτε να διαπραγματευτούμε σωστά. Σε κάθε περίπτωση, δεν αρκεί μόνο το να βρούμε σωστά στοιχεία, αλλά και να βρούμε τα κατάλληλα αντικείμενα για να μπορέσουμε να φέρουμε εις πέρας τις αποστολές του παιχνιδιού. Επίσης, η σκηνή μας δείχνει μόνο ένα παράδειγμα του ότι οι πράξεις μας αλλάζουν το σενάριο και μπορούν -για άλλο ένα παιχνίδι της Quantic Dream- να σκοτώσουν χαρακτήρες που ελέγχουμε, χωρίς να χάσουμε, με την πλοκή να εξελίσσεται κανονικά.\nΜε ζητούμενο το σενάριο και την διάρκεια\nΤο Detroit: Become Human βασίζεται για άλλη μια φορά στιυς επιλογές μας, συνταγή που έχουμε δει πολλάκις στα Heavy Rain και Beyond: Two Souls. Το demo που είδαμε αποτελεί μόνο μία πτυχή του gameplay, μιας και κάθε χαρακτήρας που θα ελέγχουμε στο παιχνίδι θα έχει διαφορετική δράση. Το θέμα είναι τι έχει να μας δώσει το σενάριο και πόσες ώρες θα διαρκεί, αλλά και πόσες εναλλακτικές επιλογές και εναλλακτικά φινάλε μπορεί να μας χαρίσει.\nΜάθετε όλες τις μέχρι τώρα πληροφορίες από το Detroit: Become Human και συζητήστε για αυτό στο παρακάτω forum topic.\n#1 +1 Acquiescence (Level 10) 25/04/2018 21:16\nΤο demo ήταν πολύ σύντομο και ούτε που καταλαινει καποιος τι παίζει.Πάντως όλα δείχνουν ότι θα είναι ένα κλασικο Quantic Dream παιχνιδι με ότι αυτό συνεπάγεται.Ωρα ιο το preview.Εγώ το περιμένω με ανυπομονησία πάντως αλλά κάτι μου λέει ότι θα περάσει ψιλοαδιάφορο γιατί δεν θα έχει κάτι καινούργιο.\n#2 +1 JaGuAr (Level 30) 25/04/2018 22:40\nΈπαιξα το demo και μου άφησε καλές εντυπώσεις. Έχω παίξει τα Heavy Rain και Beyond Two Souls και τολμώ να πω πως εκ πρώτης όψεως φαίνεται καλύτερο και από τα δύο. Επειδή πρόκειται για Cinematic Adventure, άπαξ και έχει καλό story να βασιστεί, ενδέχεται να είναι πάρα πολύ καλό. Ένας μήνας μένει και θα το δούμε.


Κλήρωσε για Ιάλυσο και Ρόδο στη Γ’ Εθνική | Η ΡΟΔΙΑΚΗ\nΗμερομηνία 25/08/16 23:09\nΕνημερώθηκε 25/08/16 23:13\nΤους αντιπάλους τους, καθώς και τη σειρά με την οποία θα τους αντιμετωπίσουν στο νέο πρωτάθλημα της Γ’ Εθνικής κατηγορίας που ξεκινάει στις 11 Σεπτεμβρίου, έμαθαν πριν από λίγη ώρα ο Ιάλυσος και η Ρόδος. Η κλήρωση για τον καταρτισμό του αγωνιστικού προγράμματος έγινε στο ξενοδοχείο Porto Rio της Πάτρας, παρουσία του προέδρου της ΕΠΣ Δωδεκανήσου Παναγιώτη Διακοφώτη και των εκπροσώπων των δύο ροδίτικων ομάδων Μάκη Ντουρουτλή (Ρόδος) και Θανάση Χατζηστρατή (Ιάλυσος). Πριν από την έναρξη της διαδικασίας ο Φωστήρας, ως μία εκ των τεσσάρων ομάδων της ΕΠΣ Αθηνών, μετακινήθηκε μετά από κλήρωση στον 3ο όμιλο, αφήνοντας τον 4ο με 15 ομάδες. Ιάλυσος και Ρόδος πήραν κλειδάριθμο, συνεπώς οι φίλαθλοι του νησιού θα έχουν τη δυνατότητα να παρακολουθούν κάθε εβδομάδα από ένα παιχνίδι, εναλλάξ σε Οικονομίδειο και Δημοτικό Στάδιο, ενώ το μεταξύ τους ντέρμπι θα παιχθεί την 9η αγωνιστική. Το πρόγραμμα:


Satelight – AnimeCast\nHome » Satelight\nΤο φθινόπωρο ξεκινάει η δεύτερη σεζόν της σειράς “Log Horizon”!\nThis entry was posted in Anime Ειδήσεις and tagged animecast Log Horizon Satelight Στελιος Κωστάκης on March 31, 2014 by Στέλιος Κωστάκης\nΜε το τέλος της πρώτης σεζόν του “Log Horizon” ανακοινώθηκε ότι θα υπάρξει και δεύτερη σεζόν και μάλιστα αρκετά σύντομα. Το στούντιο Satelight ήταν υπεύθυνο για τα πρώτα 25 επεισόδια της σειράς. Ο Shinji Ishihira σκηνοθέτησε τη σειρά και ο Toshizo Nemoto έγραψε το σενάριο. Ο Takuma Terashima δανείζει τη φωνή του στον Shiroe, […]


Infokids.gr Η επόμενη οικογενειακή απόδρασή σας θα είναι σε μία από αυτές τις 5 άγνωστες παραλίες της Πελοποννήσου\nΣυγγραφέας: Σίσσυ Στρέμπα Στις 23 Ιουνίου 2020 @ 15:07 Σε Αποδράσεις | Τα σχόλια είναι απενεργοποιημένα\nΔύσκολα θα βρει κάποιος κάτι… μεμπτό στα ελληνικά νησιά. Το απέραντο γαλάζιο των Κυκλάδων, η άγρια ομορφιά των Σποράδων και η αρχοντική υπεροχή των Επτανήσων κερδίζουν -δικαίως- την προσοχή όλου του κόσμου κάθε καλοκαίρι.\nΑυτό δεν σημαίνει, βέβαια, ότι η ομορφιά της χώρας μας σταματά εκεί. Από άκρη σε άκρη της υπάρχουν σημεία που μαγεύουν και έχουν πάντα μια ωραία ιστορία να πουν.\nΔιαβάστε ακόμη: 5 βραβευμένες με Γαλάζια Σημαία παραλίες κοντά στην Αθήνα για οικογενειακές βουτιές \nΦέτος, που η πραγματικότητα που βιώνουμε είναι πολύ διαφορετική απ’ όσα είχαμε ζήσει μέχρι τώρα, αρκετοί θα επιλέξουν για τις διακοπές ή τις καλοκαιρινές βουτιές τους μέρη που συνδυάζουν βουνό και θάλασσα και κυρίως που δεν απαιτούν καράβι για την προσέγγισή τους, όπως είναι η Πελοπόννησος.\nΗ Πελοπόννησος είναι ένας κόσμος ολόκληρος, συναρπαστικός, μοναδικός, ιδιαίτερος, που διαθέτει παραλίες  που προσελκύουν κάθε καλοκαίρι χιλιάδες παραθεριστών από όλο τον κόσμο. Βοϊδοκοιλιά, Φοινικούντα, Σίμος, Γερολιμένας, Στούπα είναι μερικές μόνο από τις πιο γνωστές, μόνο που σήμερα, επιλέξαμε να μη σας μιλήσουμε για τα… τετριμμένα.\nΣας προτείνουμε, λοιπόν, 5 παραλίες της Πελοποννήσου που πολλοί δεν γνωρίζουν, εσείς, όμως, αξίζει να επισκεφθείτε, να ζήσετε την εμπειρία και να χαρείτε περα από τη θάλασσα, τη φύση που τις περιβάλλει.\nΠαραλία Κονδύλι, Αργολίδα\nπηγή: Facebook page – Del Mar beach bar\nΌσοι επισκέπτονται το Ναύπλιο καλοκαίρι, συνήθως θα επιλέξουν για κολύμπι το Άστρος, την Αρβανιτιά ή τον Καραθώνα. Και ενώ όλες αυτές οι παραλίες είναι πανέμορφες, υπάρχει μια που τις «κερδίζει» στα σημεία. Η παραλία Κονδύλι ή Άγιος Νικόλαος, όπως θα σας την πουν οι ντόπιοι, θεωρείται η καλύτερη παραλία της Αργολίδας και όχι άδικα, αφού διακρίνεται για τα κρυστάλλινα, καθαρά νερά της και τον μοναδικό συνδυασμό βότσαλου και άμμου.\nΒρίσκεται ανάμεσα στα χωριά Βιβάρι και Κάντια, μόλις 17 λεπτά μακριά από το Ναύπλιο και εκτείνεται σε αρκετά χιλιόμετρα, γεγονός που επιτρέπει στους παραθεριστές να κρατούν αποστάσεις μεταξύ τους.\nΠερίπου δύο ώρες μακριά από την Αθήνα, η παραλία στο Κονδύλι είναι αυτό που αναζητά κάθε οικογένεια: Μεγάλη, καθαρή, με υποδομές και κοντά σε πολλούς και αξιόλογους αρχαιολογικούς χώρους, όπως η Επίδαυρος και το Ναύπλιο, αν αρέσκεστε στις διακοπές σας να μαθαίνετε και ιστορία! Το μόνο που θα μπορούσε να θεωρηθεί αρνητικό και απαιτεί τη μεγάλη προσοχή των γονιών, είναι το ότι σε μερικά σημεία της τα νερά βαθαίνουν απότομα.\nΠαραλία Συκιάς, Κορινθία\nΣε απόσταση σχεδόν μιας ώρας από την Αθήνα και ταξιδεύοντας προς Πάτρα θα βρεθείτε σε ένα μικρό χωριό τη Συκιά, το οποίο εκτείνεται ανάμεσα στο Ξυλόκαστρο και το Κιάτο. Πέρα από τις οικίες των Κώστα Καρυωτάκη και Άγγελου Σικελιανού, το χωριό είναι γνωστό και για την όμορφη παραλία του. Ένας κόλπος αρκετά ανοιχτός με βότσαλο που μέσα στο νερό καταλήγει σε παχιά άμμο και μια παραλία που συγκεντρώνει, κυρίως, επισκέπτες από τα γύρω μέρη.\nΟι περισσότεροι την χαρακτηρίζουν ως την καλύτερη της περιοχής, ενώ το μεγαλύτερο κομμάτι της είναι οργανωμένο, με ταβέρνες και μαγαζιά που βγάζουν τραπέζια και ξαπλώστρες στην άμμο προσφέροντας νόστιμα μεζεδάκια για την απόλαυση που ακολουθεί το μπάνιο. Η παραλία της Συκιάς βραβεύεται σχεδόν κάθε χρόνο με γαλάζια σημαία και το πανέμορφο χωριό αποτελεί ιδανική επιλογή είτε για πολυήμερες διακοπές είτε για μονοήμερες αποδράσεις.\nΠαραλία Καλογριάς, Αχαΐα\nπηγή: United travellers\nΗ παραλία της Καλογριάς βρίσκεται στη βορειοδυτική Πελοπόννησο και διοικητικά ανήκει, μαζί με τον ομώνυμο οικισμό στον οποίο υπάγεται, στον Δήμο Δυτικής Αχαΐας. Είναι μια τεράστια παραλία με καθαρά νερά και αμμουδιά όπου σε συνδυασμό με το δάσος της Στροφυλιάς που απλώνεται πίσω της, αποτελεί ειδυλλιακό τοπίο για ήρεμες διακοπές, βόλτες και πολύ κολύμπι.\nΕίναι βραβευμένη με Γαλάζια Σημαία και ανήκει στο Δίκτυο Natura 2000. Η θάλασσα στην Καλογριά βαθαίνει σταδιακά καθιστώντας την ιδανική για κολύμπι και παιχνίδι για όλους.\nΠαραλία Κορώνης, Μεσσηνία\nΠλέον το να φτάσει κανείς στην Μεσσηνία είναι αρκετά εύκολο, αφού έχουν ολοκληρωθεί τα έργα που γίνονταν στο οδικό δίκτυο, προσφέροντας πιο εύκολη και ασφαλή την πρόσβαση στον πανέμορφο αυτό νομό της Πελοποννήσου. Περίπου 3 ώρες μακριά από την Αθήνα, η πόλη της Κορώνης ενδείκνυται για ολιγοήμερες -και όχι μόνο – αποδράσεις, καθώς συνδυάζει την παράδοση, την ιστορία και τις πανέμορφες παραλίες.\nΑφού κάνετε μία βόλτα στο επιβλητικό κάστρο της Κορώνης, βουτήξτε στα καταγάλανα νερά του κόλπου της απολαμβάνοντας τη θέα του επιβλητικού Ταΰγετου απέναντί σας. Τα ρηχά και καθαρά νερά της παραλίας σε συνδυασμό με τα μαγαζιά που βρίσκονται κατά μήκος της, θα ικανοποιήσουν τις καλοκαιρινές ανάγκες για κολύμπι, παιχνίδι και ξεκούραση μιας οικογένειας με παιδιά.\nΠαραλία Πλύτρας, Λακωνία\nπηγή: Facebook page – Πλύτρα\n«Πεντακάθαρη και ζεστή θάλασσα», «Υπέροχα Νερά», «Καθαρή και σωστά οργανωμένη παραλία», είναι μερικά μόνο από τα σχόλια που θα διαβάσετε για την παραλία της Πλύτρας που βρίσκεται αρκετά κοντά στην Μονεμβασιά και 290χιλ. μακριά από την Αθήνα.\nΗ παραλία έχει βραβευτεί με «Γαλάζια Σημαία» και είναι ιδιαίτερα δημοφιλής σε οικογένειες αφού είναι οργανωμένη με ομπρέλες και ξαπλώστρες και διαθέτει ρηχά, κρυστάλλινα νερά. Από το εστιατόριο και το καφενείο που βρίσκονται ακριβώς από πάνω θα απολαύσετε μοναδική θέα στη θάλασσα και γευστικότατα εδέσματα.\nΑν μάλιστα εσείς και τα παιδιά σας αγαπάτε τις καταδύσεις πάρτε τα γυαλιά κολύμβησης και βουτήξτε στα κρυστάλλινα νερά για να ανακαλύψετε τα ερείπια της πολιτείας της Αρχαίας Ασωπού, που βυθίστηκε το 365 μ.Χ.\nκεντρική φωτογραφία: Παραλία Πλύτρας, monemvasia.gr\nURL άρθρου: https://www.infokids.gr/i-epomeni-oikogeneiaki-apodrasi-sas-th/\n 5 βραβευμένες με Γαλάζια Σημαία παραλίες κοντά στην Αθήνα για οικογενειακές βουτιές: https://www.infokids.gr/5-vraveymenes-me-galazia-simaia-parali/


Τι κάνει μια σχέση να ρίξει αυλαία; - Pillowfights.gr\nΤι κάνει μια σχέση να ρίξει αυλαία;\nHome Τι κάνει μια σχέση να ρίξει αυλαία;\nΕιλικρινείς. Από καρδιάς. Καμιά φορά ζόρικες. Παιχνιδιάρικες ή και πιο σοβαρές. Ερωτήσεις που όλοι κάναμε μια φορά ένα βραδάκι στην παρέα με ένα ποτήρι κρασί στο χέρι. Εμείς τις φέραμε στην επιφάνεια κι εσείς απαντήσατε χωρίς φόβο και με πολύ πάθος. Εμείς συλλέξαμε τις δέκα καλύτερες απαντήσεις όπως αναρτήθηκαν στο instagram του pillowfights. gr και σας τις παρουσιάζουμε!\nΓια πες, τι κάνει μια σχέση να φτάσει στο τέλος της;\n1. Οι άνθρωποι συνήθως χωρίζουν όταν δεν υπάρχει σεβασμός ανάμεσά τους, όταν δεν έχουν μάθει να αγαπάνε τον εαυτό τους και να δίνουν στον άλλον, όταν δεν υπάρχει εμπιστοσύνη. Χωρίζουν εκείνοι που κρατούν το ταίρι τους από ανάγκη και όχι από επιθυμία, εκείνοι που δεν έχουν μάθει να έχουν να διεκδικούν και τους κυριεύει ο εγωισμός. Λόγοι χωρισμού υπάρχουν πολλοί, το ζήτημα είναι να μην επαναληφθούν τα ίδια λάθη και στην επόμενη σχέση! _grampsaaa\n2. Το εύκολο είναι να χαλάσεις το παζλ και το δύσκολο να το φτιάξεις. dimitramavridou\n3. Δεν υπάρχει αμοιβαία αγάπη. _leni.helen\n4. Απλώς παύουν να θαυμάζουν ο ένας τον άλλον, να ενθουσιάζονται και να παθιάζονται! sg_matina\n5. Βαριούνται ο ένας τον άλλον! konstantina_dina6\n6. Το γεγονός ότι δεν εξελίσσονται με τους ίδιους ρυθμούς, σαν αυτόνομες οντότητες. Οπότε ο συνδυασμός στο μαζί δεν πετυχαίνει πλέον. elisavet.georgiadou\n7. Ο εγωισμός! patty_dskl\n8. Δυστυχώς κάποιες φορές κάποιοι κύκλοι στη ζωή μας κλείνουν όταν πλέον δεν έχουν τίποτα άλλο να δώσουν ή να πάρουν. Όταν δύο άνθρωποι είναι πολλά χρόνια μαζί από παιδιά, μεγαλώνοντας αλλάζουν, και μαζί αλλάζουν τα θέλω, οι προσδοκίες και οι ίδιοι οι άνθρωποι. Και τότε οι ζωές είναι παράλληλες και όχι κοινές… ❤dwna\n9. Στην πορεία δυστυχώς ένας από τους δύο προσπαθεί να αλλάξει τον άλλον! Θες να αλλάξεις όλα αυτά που ερωτεύτηκες και αγάπησες στην αρχή. Κανείς -ή σχεδόν κανείς- δεν αποδέχεται πραγματικά αυτόν που έχει επιλέξει! Δυστυχώς! konstantinaki_tse\n10. Μπορεί να καταλάβουν ότι δεν ταιριάζουν, κάτι που δε φαίνεται πάντα με την πρώτη! Επίσης, μπορεί να σταμάτησαν να ταιριάζουν γιατί μεγαλώνοντας ο ένας απ’ τους 2 εξελίχθηκε ενώ ο άλλος έμεινε στάσιμος εκεί που ήταν. Μπορεί ακόμη ο ένας να έδεσε τον γάιδαρο του και να αφέθηκε, παραμελώντας τον εαυτό του και αφήνοντας τα ενδιαφέροντά του στην άκρη, με αποτέλεσμα να γίνει βαρετός και μη θελκτικός σύντροφος. aletsitsa\n11. Η ρουτίνα… dimitra.sfakianaki\n12. Ασυμφωνία και απροθυμία εύρεσης χρυσής τομής! maraspanoudaki17\n13. Απιστία, ζήλια, ανειλικρίνεια, λάθος τρόπος επικοινωνίας! Όταν δεν υπάρχει σεβασμός και εμπιστοσύνη προς το άτομό σου δεν υπάρχει λόγος να είσαι με το ταίρι! mariaparperi_\n14. Οι άνθρωποι χωρίζουν όταν δεν περνούν καλά και δεν ταιριάζουν. Εξαρχής το βλέπουν αλλά αφήνουν το συναίσθημα να τους κυριεύσει. Καλύτερα με ειλικρίνεια να τραβάνε χωριστούς δρόμους και να αγαπιούνται πραγματικά ανθρώπινα, παρά όταν φτάσουν στα όριά τους. rhnoularhnaki\n15. Διαλέγουν λάθος, ξεκινούν λάθος, συνεχίζουν λάθος πιστεύοντας ότι θα το αλλάξουν και όταν πια έχουν κουραστεί συνειδητοποιούν ότι έπρεπε να είχαν φύγει νωρίτερα… mariantzella\nΠοιο στοιχείο δείχνει για ένα ζευγάρι ότι είναι καλά μαζί;


Λύσεις Ενέργειας – Softecon\nJD Edwards EnterpriseOne για εταιρείες Ενέργειας και Πετρελαίου\nΗ πολυπλοκότητα της παραγωγής πετρελαίου και ενέργειας καθώς και η διανομή μπορούν να καταλήξουν σε ένα ΙΤ σύστημα πολύπλοκο στην διαχείριση του.\nΟι προκλήσεις μπορούν να ξεκινήσουν από την διαχείριση του πάγιου ενεργητικού και του εταιρικού κεφαλαίου καθώς και την διαχείριση των παραγωγικών πηγών μέχρι και την παράδοση των προϊόντων και την παροχή ποιοτικών υπηρεσιών.\nΤα πληροφοριακά συστήματα πρέπει να παρέχουν μια σταθερή πηγή για αυτούς ούτως ώστε να αντισταθμίζουν την τιμή και να μειώσουν το ποσοστό αστάθειας το οποίο επιδρά στην αγορά των εταιρειών παροχής ενέργειας.\nΤο Oracle JDEdwards EnterpriseOne δημιουργεί ένα εταιρικό σύστημα τροφοδοτούμενο από πληροφορίες για τις εταιρείες Ενέργειας και Πετρελαίου.\nΤο JDEdwards EnterpriseOne παρέχει λύσεις για διαχείριση παγίων, διαχείριση έργων, join – venture accounting, world – class financial, διαχείριση δικτύου διανομής και διαχείρισης πελατειακών σχέσεων.\nΣαν αποτέλεσμα οι εταιρείες μπορούν να αντιδράσουν στο κόστος και την διαχείριση του κεφαλαίου ανεξάρτητα από τις διακυμάνσεις στις τιμές των προϊόντων ενέργειας, πετρελαιοειδών και των ραφιναρισμένων προϊόντων.


Ύστατο χαίρε στην πρώην πρόξενο Ελευθερία Γιαννάκου | Neos Kosmos\nΎστατο χαίρε στην πρώην πρόξενο Ελευθερία Γιαννάκου\nΠροικισμένη με καλοσύνη και πραότητα, έκανε τον συνομιλητή της να αισθάνεται άνετα\nΑναμνηστικό στιγμιότυπο από την εκδήλωση προς τιμήν των εκπαιδευτικών των σχολείων της Ελληνικής Κοινότητας Μελβούρνης τον Οκτώβριο του 1997, στον τρίτο όροφο του παλιού κτιρίου του οργανισμού\nΗ αναγγελία του θανάτου της Ελευθερίας Γιαννάκου, πρώην προξένου της Ελλάδας στη Μελβούρνη, με συγκίνησε αφάνταστα.\nΕίχα την τύχη, όπως και τόσοι άλλοι, να γνωρίσω από κοντά την αγαπητή μας πρόξενο. Για τον απλούστερο λόγο, ότι είχε πάντα χρόνο να μας δεχθεί στο Γραφείο της, να μας ακούσει και όπου μπορούσε να βοηθήσει.\nΠροικισμένη με καλοσύνη και πραότητα, έκανε τον συνομιλητή της να αισθάνεται άνετα. Παρακολουθούσε με προσοχή τη συζήτηση και έδινε, με τον δικό της μοναδικό τρόπο, την υπόσχεση ότι θα είναι κοντά.\nΑισθάνομαι ευτυχής που την γνώρισα και τιμή μου κάθε φορά που παρακολουθούσε εκ του σύνεγγυς εκδηλώσεις μας. Μια αγαστή συνεργασία που συνεχίστηκε μέχρι το τέλος της θητείας της.\nΜε το παρακάτω σημείωμα, καθώς ήδη βαδίζει στο αιώνιο ταξίδι, την συνοδεύω με την σκέψη στην Μακαρία Οδό και την αποχαιρετώ με αγάπη.\nΣε άρθρο μου («Νέος Κόσμος», 4/9/1997), ως πρόλογο, μεταξύ άλλων, είχα γράψει: «Ξεφυλλίζοντας τις πολύχρονες σελίδες της ιστορίας της Ελληνικής Ορθόδοξης Κοινότητας Μελβούρνης και Βικτώριας, βλέπει κανείς ότι ήταν στενά συνδεδεμένη με την πορεία του Αυστραλιώτη Ελληνισμού, αφού διαδραμάτισε για πολλά χρόνια πρωταγωνιστικό ρόλο στη διαμόρφωση της ελληνικής παροικίας προσαρμόζοντας και διευρύνοντας τις δραστηριότητές της, σύμφωνα με τις απαιτήσεις των εποχών…».\nΣτο πλαίσιο, λοιπόν, εκείνων των εορτασμών, για την 100ετηρίδα της Κοινότητας, το Διοικητικό Συμβούλιο, επί προεδρίας Γεωργίου Φουντά, και με γενικό γραμματέα τον Απόστολο Κουνέλη, και θέλοντας να τιμήσει τους εκπαιδευτικούς που εργάστηκαν κατά καιρούς και συνέχιζαν και εργάζονταν στις σχολικές της μονάδες και στήριξαν παντοιοτρόπως την ελληνομάθεια στους Αντίποδες, οργάνωσε ειδική εκδήλωση το απόγευμα της Κυριακής, 5 Οκτωβρίου 1997, στον 3ο όροφο της Κοινότητας.\nΕπίσημη καλεσμένη ήταν η πρόξενος κ. Ελευθερία Γιαννάκου. Οργανώτρια/Τελετάρχης η γράφουσα με 19 χρόνια υπηρεσία σε σχολεία της ομογένειας εκ των οποίων τα 16 στα σχολεία της Κοινότητας.\nΒρισκόμαστε, όπως θα ενθυμείστε οι περισσότεροι, στην εποχή που η πρόοδος στην τεχνολογία καλπάζει και οι μορφωτικές εκρήξεις αλλάζουν ριζικά τη ρότα του 21ου αιώνα.\nΣε εκείνη τη μεγάλη γιορτή, στην οποία μνημονεύτηκαν και οι αποβιώσαντες δάσκαλοι, παραβρέθηκαν πάνω από 100 εκπαιδευτικοί. Πολλοί μοιράστηκαν εμπειρίες, άλλοι μίλησαν για τα πρώτα χρόνια, τα δύσκολα, όταν τα σχολεία ήταν μονοθέσια, και σε πολλές περιπτώσεις με έως και 80 μαθητές και άλλοι για τα μετέπειτα, τα ωραία και δημιουργικά χρόνια.\nΣυνοψίζοντας, παραθέτω το σημείωμα του τότε διευθυντή των σχολείων της Κοινότητας, κ. Κύπρου Κυπριανού: «Η χειρονομία της Κοινότητας να τιμήσει τους εκπαιδευτικούς, εκφράζει τα αισθήματα των χιλιάδων νέων που ωφελήθηκαν άμεσα από την προσφορά τους».\nΕκείνο, λοιπόν, το ταξίδι στο χρόνο τον Οκτώβρη του 1997, χαρακτηρίστηκε από την αείμνηστη ως Ημερίδα. Εντυπωσιάστηκε από τον αυθορμητισμό των ομιλητών, από τα ιστορικά στοιχεία που κατατέθηκαν καθώς και από τις προσωπικές ιστορίες που ακούστηκαν, που δήλωσε, ότι η τελετή θα μπορούσε άνετα να χαρακτηριστεί ως μέρος της Προφορικής Παροικιακής μας Ιστορίας.\nΓια την ιστορία, να πούμε ότι εκείνη την ημέρα η Ελευθερία Γιαννάκου, μαζί με τον τότε πρόεδρο της Κοινότητας, κ. Γ. Φουντά, απένειμαν σε όλους μας, τιμητικό Δίπλωμα Υπηρεσίας στα σχολεία της Κοινότητας.\nΑυτή ήταν η Ελευθερία Γιαννάκου που γνώρισα. Απλή και ταπεινή, χωρίς τυμπανοκρουσίες και παχιά λόγια, έκανε και το πιο ασήμαντο, σημαντικό. Μεγαλόκαρδη, αγάπησε την παροικία και την εξυπηρέτησε με σεβασμό στον μετανάστη, τον εργαζόμενο, τον οικογενειάρχη, τον νέο. Απλά, ταπεινά και αθόρυβα.\nΜια ευγενέστατη ψυχή που σίγουρα αφήνει δυσαναπλήρωτο κενό στους οικείους της.\n«Μικρή ελεγεία αποχαιρετισμού»


Μου ξανάρχονται ένα - ένα, χρόνια... ξεφτιλισμένα! (vid) - ΠΑΟΚ\nΜου ξανάρχονται ένα – ένα, χρόνια… ξεφτιλισμένα! (vid)\nΣαν σήμερα το ΠΑΟΚ – Ολυμπιακός στην Τούμπα με πρωταγωνιστή τον Ζωγράφο!\n6 Μαρτίου 2005. Σαν σήμερα, πριν από 17 χρόνια. Ο ΠΑΟΚ υποδέχεται στην κατάμεστη Τούμπα τον Ολυμπιακό, στο πλαίσιο της 21ης αγωνιστικής, αλλά για πολλοστή φορά, δεν έχει να αντιμετωπίσει… έντεκα!\nΜε το σκορ στο 0-0, ο διαιτητής Χριστόφορος Ζωγράφος καταλογίζει ένα πέναλτι… ζωγραφιά στους Πειραιώτες, ανακαλύπτοντας ανατροπή του Μαυρογενίδη από τον Ουντέζε.\nΤην εσχάτη των ποινών, ανέλαβε ο… μετρ του είδους Τζόρτζεβιτς και δεν αστόχησε, με τον ΠΑΟΚ να ισοφαρίζει στο ξεκίνημα του δευτέρου ημιχρόνου με τον Σαλπιγγίδη, από εκπληκτική ασίστ του Κουτσόπουλο.\nΤο 1-1 ήταν και το τελικό αποτέλεσμα, με τον Ολυμπιακό να μένει σε ένα ακόμα ματς όρθιος με… εξωτερική βοήθεια και τον ΠΑΟΚ να τιμωρείται με δύο αγωνιστικές κεκλεισμένων των θυρών εξαιτίας εισόδου οπαδών του στον αγωνιστικό χώρο και ρίψη αντικειμένων.\nΠΑΟΚ: Τοχούρογλου, Μέγκαχεντ (72′ Καρυπίδης), Ουντέζε, Χασιώτης, Εγκωμίτης, Καραδήμος (39′ Κουτσόπουλος), Ζωγραφάκης, Σπάσιτς (75′ Φουτσίνι), Μαλαδένης, Σαλπιγγίδης, Μίετσελ.\nΟΛΥΜΠΙΑΚΟΣ: Νικοπολίδης, Κωστούλας, Ανατολάκης, Σούρερ, Μαυρογενίδης (42′ Πάντος), Γεωργάτος, Στολτίδης, Μάριτς (85′ Κατσίγιο), Τζιοβάνι, Τζόρτζεβις, Οκκάς.\nΣτην κορυφαία πεντάδα ο Πασχαλάκης!\nΏρα για νίκη!


Τα 10 καλύτερα σινεμά στην ταράτσα - Newpost.gr\nΤα 10 καλύτερα σινεμά στην ταράτσα\nΣινεφίλ συγκινήσεις και δροσιά –πολλή δροσιά- περιμένουν τους Αθηναίους που θα ανέβουν τα σκαλιά των 10 αυτών σινεμά\nΔημοσίευση 10 Αυγούστου 2016, 23:07\nΚαλοί οι κήποι και οι επίγειοι υπαίθριοι κινηματογράφοι όμως, όταν το θερμόμετρο δείχνει …στον Θεό, τίποτα δεν συγκρίνεται με την απόλαυση μιας ταινίας «αφ’ υψηλού», σε μια από τις λίγες εναπομείνασες ταράτσες της Αθήνας όπου λειτουργούν ακόμα θερινά σινεμά. Το δροσερό αεράκι διαλύει τις σκοτούρες της ημέρας, το μάτι ταξιδεύει από την οθόνη στα φωτισμένα παράθυρα και το φεγγάρι συναγωνίζεται σε λάμψη τα αστέρια του σινεμά.\nΤα παρακάτω 10 θερινά σινεμά βρίσκονται όλα σε ταράτσες –όχι απαραίτητα του κέντρου- της Αθήνας και είναι ό,τι καλύτερο για τα αυγουστιάτικα βράδια:\nΣινέ Παρί, Κυδαθηναίων 22, Πλάκα. Μαγευτική θέα, νοσταλγική ατμόσφαιρα, εξαιρετική επιλογή ταινιών. Αν οι διπλανοί σας δεν μιλούν ελληνικά, αυτό οφείλεται στο ότι το σινεμά αποτελεί πλέον τουριστική ατραξιόν διεθνούς εμβέλειας.\nΣινέ Ψυρρή, Σαρρή 40, Αθήνα. Πράσινο, θέα, σωστός ήχος –δεν υπάρχουν παρακείμενες πολυκατοικίες- και κάτι για να τσιμπήσετε. Και αν το ζητάει η όρεξή σας, μπαρ και εστιατόρια για όλα τα γούστα σε απόσταση αναπνοής.\nΣινέ Λαΐς (Ταινιοθήκη της Ελλάδας), Ιερά Οδός 48, Αθήνα. Περιποιημένη ταράτσα, η καλύτερη επιλογή ταινιών αυτή τη στιγμή με επιλογές από τα καλύτερα του παγκόσμιου κινηματογράφου, το μετρό στα 200 μέτρα . Για τους «μερακλήδες» η περιοχή προσφέρει από κεμπάμπ έως κοκτέιλ.\nΗ ταράτσα του BIOS, Πειραιώς 84, Αθήνα. Δεν έχει προβολές κάθε μέρα, όμως έχει δυνατά ποτά, αχτύπητη θέα, τυπάκια με ενδιαφέροντα κουρέματα και –καμιά φορά- αξιόλογα happenings.\nΣινέ Βοξ, πλατεία Εξαρχείων, Εξάρχεια. Το καλοκαίρι ήρθε στην ταράτσα του Βοξ και οι περίοικοι μαζεύτηκαν ξανά για να δουν ταινίες με φόντο την πλατεία που ποτέ δεν κοιμάται.\nΣινέ Δεξαμενή, πλατεία Δεξαμενής, Κολωνάκι. Μια ταράτσα… ίσα με το έδαφος που όμως, λόγω ανωφέρειας, έχει το προνόμιο να έχει άνοιγμα και αέρα. Για ποια ταράτσα μιλάμε; Μας για τη στέγη του Αδριάνειου Υδραγωγείου πάνω στην οποία «πατάει» το σινεμά. Δροσιά, ενημερωμένο κυλικείο, ταινίες πρόσφατης παραγωγής.\nΣινέ Παλάς, Υμηττού 109, Παγκράτι. Ιστορικό σινεμά στο πιο πολυσύχναστο σημείο του Παγκρατίου με ποιοτικές ταινίες και τον πιο cult ιδιοκτήτη κινηματογράφου στην Αθήνα, έναν πραγματικό θησαυρό γνώσεων. Η Αρχελάου και τα στέκια της είναι δίπλα.\nΣινέ Άνεσις, Λ. Κηφισίας 14, Αμπελόκηποι. Ο ιστορικός κινηματογράφος του τέρματος Αμπελοκήπων επιμένει καλοκαιρινά –το χειμερινό έγινε θέατρο-, στα ψηλά, με αναβαθμισμένες υπηρεσίες και την υποστήριξη της γειτονιάς.\nΣινέ Αβάνα, Λυκούργου 3, Χαλάνδρι. Δυο βήματα από την πολύβουη Κηφισίας (στάση Κολλέγιο) το σινεμαδάκι (στην ταράτσα του χειμερινού) είναι μια όαση δροσιάς και ησυχίας.\nΣινέ Παράδεισος, Δημοτικός Κινηματογράφος Κορυδαλλού, Ζάππα 4, Κορυδαλλός. Ένα σινεμά-κόσμημα στην ταράτσα του υποδειγματικού χειμερινού κινηματογράφου του δήμου που αξίζει διπλά για την επιλογή των ταινιών που προβάλλει.


Τα looks των επιδείξεων μόδας έρχονται στην καθημερινή ζωή | Ι LOVE STYLE\nMια εκθαμβωτική σειρά από μοναδικές αποχρώσεις σκιών που υπόσχονται την άψογη εμφάνιση καθ’ όλη τη διάρκεια της ημέρας\nΟι σκιές καταλαμβάνουν μια σημαντική στιγμή της μόδας, με το λαμπερό σατινέ και το λιωμένο μεταλλικό εφέ να αποτελεί τη μεγάλη είδηση σε όλες τις κορυφαίες επιδείξεις μόδας. Η απόδειξη; Ta sophisticated look που έγιναν με τις νέες σκιές Satin Edition 24h και Metal Edition 24h της Bourjois, γίνονται τόσο απλά και για κάθε μέρα... και νύχτα! Εξαιρετικά κρεμώδης κάλυψη που γλιστρά πάνω στο βλέφαρο. Χωρίς να εμφανίζει τσακίσεις, ξεφλούδισμα ή ξεθώριασμα και φορέσιμα, επιθυμητά χρώματα.\nΟι νέες σκιές Satin Edition 24h και Metal Edition 24h της Bourjois περιλαμβάνουν μια εκθαμβωτική σειρά από μοναδικές αποχρώσεις, εκπληκτικά φινιρίσματα και υπόσχονται την άψογη εμφάνιση καθ’ όλη τη διάρκεια της ημέρας.\nΟι έξι σατινέ αποχρώσεις, γεμάτες με γενναιόδωρες ιριδίζουσες χρωστικές, κυμαίνονται από τις αισθησιακά ουδέτερες αποχρώσεις, όπως την Beige-seller (01) έως το σκοτεινό και τολμηρό Drive me gray-zy (06), ιδανικό για να δημιουργήσετε ένα σύγχρονο look στο κλασικό smoky eye. Οι δύο μεταλλικές σκιές – η χρυσή Or du commun (07) και η ασημένια Iron woman (08) - είναι γεμάτες με μαργαριταρένιες χρωστικές σε μια θαυμάσια λειτουργική υφή που σας επιτρέπει να ανεβάσετε την ένταση, εφαρμόζοντας την τεχνική στρώμα με στρώμα, από λεπτές λάμψεις μέχρι και heavy metal.\nΚαι οι δύο σκιές έχουν ελαφριά υφή με φόρμουλα υγρή σε σκόνη, που είναι απίστευτα εύκολη στην εφαρμογή χάρη στο αφρώδες applicator, που είναι κρυμμένο μέσα στο χαριτωμένο, χρωματιστό μπουκαλάκι τους. Και εάν η συσκευασία σάς φαίνεται γνωστή, αυτό οφείλεται στο γεγονός ότι ήταν εμπνευσμένη από το best-selling κραγιόν της σειράς Rouge Edition Velvet της Bourjois, το οποίο είναι ήδη απαραίτητο για όλες εμάς τις γυναίκες που λατρεύουμε τα προϊόντα ομορφιάς σ’ όλο τον κόσμο.\nΒγάλτε παριζιάνικο στιλ που κρύβετε μέσα σας και θα τον πετύχετε χάρη στον οδηγό βήμα προς βήμα που σας προσφέρει η Bourjois για το απόλυτο, αβίαστα κομψό, σατινέ-μεταλλικό look για τα μάτια.\nΞεκινήστε εφαρμόζοντας στο επάνω βλέφαρό σας τη σκιά Satin Edition 24h στην απόχρωση Lala'vande (05), ένα γοητευτικό γκρίζο-μπλε με πλούσιο χρώμα λεβάντας. Στη συνέχεια το μπλεντάρετε την Metal Edition 24h Eyeshadow στην ασημένια απόχρωση Iron woman (08) στις κάτω βλεφαρίδες σας. Στη συνέχεια, ορίστε τη γραμμή των πάνω βλεφαρίδων σας με το νέο Liner Reveal Shine της Bourjois, μς μια έντονη μαύρη αδιάβροχη φόρμουλα κι ένα ειδικό πινελάκι ακριβείας. Τελειώστε το look σας με όσα περισσότερα «στρώματα» θέλετε, όπως την Volume Reveal Mascara, τη νέα μάσκαρα με την οποία μπορείτε να έχετε ευέλικτη, ρυθμιζόμενη κάλυψη χωρίς clump-free coverage. Voila! Τώρα είστε έτοιμες να δράσετε!\nBeige-seller (01): ελαφρύ χρυσό μπεζ\nOh de roses! (02): ντελικάτο ροζ χρυσό\nMauve your body (03): ζεστό δαμασκηνί με μια καστανή υφή\nAbracada’brown (04): Καστανό με χάλκινες αποχρώσεις\nLala'vande (05): γκρι-μπλε με αποχρώσεις της λεβάντας\nDrive me grey-zy (06): βαθύ μπλε-με γκρίζο τόνο\nOr du commun (07): εκθαμβωτικό χρυσό\nIron woman (08): εκπληκτικό ασήμι